title: José Luis Martell

text: Ensimmäinen kausi VaLePassa oli Martellille onnistunut, sillä hän löi itsensä heti vammalalaisten ihmisten sydämeen. Martell oli lopulta runkosarjan pistepörssin neljänneksi tehokkain pelaaja, sekä tehotilaston kolmanneksi paras pistemies. VaLePa otti kaudelta historiansa parhaimman SM-liigan runkosarjan sijoituksen ollen kolmannella sijalla. Myös pudotuspelit olivat VaLePalle jättimenestys kun joukkue jatkoi hyviä otteitaan ja ylsi lopulta pronssiin. Mitali oli seuran historian toinen SM-liigassa. Kauden päätteeksi Martell valittiin SM-liigan tähdistöjoukkueeseen.


title: José Luis Martell

text: Menestyksekkään vuoden jälkeen Martell jatkoi uraansa Vammalan Lentopallossa, kun hän teki kaksivuotisen jatkosopimuksen seuran kanssa. Sopimus kattoi kaudet 2008-2010.


title: José Luis Martell

text: Martell aloitti A-maajoukkueuransa Meksikon A-maajoukkueessa jo alle 20-vuotiaana nuorukaisena. Hän nousi nopeasti joukkueensa tähtipelaajaksi hakkurin roolissa, ja johti joukkuetta kapteenina. Vuonna 2006 Martell johdatti A-maajoukkueen Pan-Amerikan kisoissa neljännelle sijalle.


title: José Luis Martell

text: Toistaiseksi arvokkaimman voiton Martell otti A-maajoukkueessa, kun Meksiko voitti Pan-Amerikan mestaruuden historiansa ensimmäisen kerran vuonna 2007. Martell oli läpi kisojen joukkueen tärkein pelaaja, ja valittiin odotetusti kisojen parhaimmaksi pelaajaksi.


title: José Luis Martell

text: Henkilökohtaiset:A-maajoukkueessa:Seurajoukkueessa:


title: Estadio Hernando Siles

text: Estadio Hernando Siles on stadion Bolivian pääkaupungissa La Pazissa. Se on Bolivian suurin urheilukompleksi. Stadionilla on 42 000 istumapaikkaa ja se on nimetty Hernando Siles Reyesin, Bolivian 31. presidentin mukaan. Stadion sijaitsee Mirafloresin kaupunginosassa, noin 3 600 metriä merenpinnan yläpuolella. Se on yksi maailman korkeimmalla sijaitsevista stadioneista. Se avattiin vuonna 1931. Sitä käyttävät kotikenttinään Club Bolívarin, The Strongestin ja La Paz FC:n jalkapallojoukkueet.


title: Timo Haavisto

text: Timo Haavisto (s. 8. lokakuuta 1981) on suomalainen beach volley pelaaja sekä entinen lentopalloilija. Lentopallossa Haavisto edusti Vammalan Lentopalloa, SM-liigassa. Beach volleyssa hän on Suomen mestari vuodelta 2006, 2009 ja 2011 sekä SM-hopeamitalisti 2008, 2010 ja 2012.


title: Timo Haavisto

text: Haavisto aloitti lentopallouransa kotikaupungissaan Huittisissa jo hyvin nuorena. Hänen kasvattajaseuransa oli Lauttakylän Luja, josta huippupelaajiksi on kuoriutunut myös muun muassa Oivasen veljekset Mikko ja Matti.


title: Timo Haavisto

text: Vammalan Lentopallon SM-liigajoukkueeseen Haavisto nousi kaudella 2001. Ennen tätä hän oli ehtinyt pelata alemmissa sarjoissa sekä lentopalloa, että beach volleyta. Ensimmäisellä kaudellaan VaLePassa Haavisto murtautui heti joukkueen avauskuusikkoon ja pelasi hyvän kauden. Hän ihastutti katsojia etenkin syöttövoimallaan sekä puolustuspelillään.


title: Timo Haavisto

text: Haavisto jatkoi VaLePassa edelleen kausilla 2002–2006. Hän meinasi kuitenkin lopettaa lentopallon lähes kokonaan kauden 2006 päätteeksi kun hän nousi parinsa Toni Vahelan kanssa Suomen parhaimmiksi beach volleyn pelaajiksi voittamalla SM-kultaa.


title: Timo Haavisto

text: Haavisto kuitenkin jatkoi uraansa VaLePassa ja pelasi jälleen ehjän kauden 2008, joka päättyi seuran historian toiseen SM-mitaliin, kun Haavisto pääsi juhlimaan SM-pronssia Isku-Volleyn kustannuksella. Haavisto jatkoi lentopallouraansa edelleen VaLePassa kaudella 2008–2009. Kauden 2009–2010 jälkeen Haavisto vetäytyi pelikentiltä olkapääleikkauksen vuoksi. Hän esiintyi muutaman ottelun verran lentopallon 1-sarjassa kyseisellä kaudella, mutta ei pelannut VaLePan riveissä.


title: Timo Haavisto

text: Haavisto voitti Beach Volleyssa Suomen mestaruuden vuonna 2006 yhdessä parinsa Toni Vahelan kanssa. Kaudella 2007 he hävisivät pronssiottelun ollen näin neljänsiä. Seuraavalla kaudella he palasivat mitalikantaan, kun he voittivat hopeaa. Kaudella 2009 he voittivat uransa toisen Suomen mestaruuden ja seuraavalla kaudella SM-hopeaa. Kesällä 2011 Haavisto-Vahela-pari voitti kolmannen Suomen mestaruuden. 2012 oli vuorossa jälleen SM-hopea.


title: Timo Haavisto

text: Haavisto on siviiliammatiltaan urheiluvälinemyyjä. Vapaa-ajallaan hän harrastaa liikuntaa monipuolisesti laidasta laitaan. Urallaan Haavisto on pelannut sekä hakkurin että myös yleispelaajan roolissa. Myös liberon roolissa hänet nähtiin kaudella 2007–2008.2001–2010 Vammalan Lentopallo


title: Timo Haavisto

text: Toni Vahela 2005-


title: Pieniannoksinen naltreksoni

text: Pieniannoksinen naltreksoni ("low dose naltrexone" eli LDN) on hoito, jossa immunimodulaattorina toimivaa naltreksonia käytetään äärimmäisen pienenä annoksena virallisen käyttöaiheensa ulkopuolella. Vaikuttavan ainesosan annos on LDN-käytössä vain noin yksi kymmenesosa normaaliannoksesta tai vieläkin vähemmän, minkä vuoksi LDN-hoidolla ei ole havaittu olevan sivuvaikutuksia mahdollisten ohimenevien aloitusoireiden jälkeen. LDN-hoito kehitettiin 1980-luvulla alun perin HIV-infektion ja MS-taudin hoitoon professori Bernard Biharin toimesta. Myöhemmin sillä alettin hoitaa myös muun muassa systeemistä Lupus Erythematosusta eli SLE-tautia, ärtyneen paksusuolen oireyhtymää, kroonista väsymysoireyhtymää, fibromyalgiaa sekä muita neurodegeneratiivisia ja autoimmuunisairauksia sekä jopa syöpää. Vuonna 2007 ilmestyneen tutkimuksen mukaan Crohnin tauti menisi remissioon eli oireettomaan tilaan jopa kolmanneksella NLD-hoitoa saaneista potilaista. Viime vuosina LDN-hoidon suosio on kasvanut voimakkaasti, siitä on julkaistu yhä enemmän tutkimuksia lääketieteellisissä julkaisuissa sekä järjestetty konferensseja vuosittain.


title: Pieniannoksinen naltreksoni

text: Vaikkakin hoito luokitellaan kokeelliseksi, sille on tieteelliset perusteet. Hoito pohjautuu teoriaan, jonka mukaan ko. sairauksissa elimistö tuottaa liian vähän tiettyjä opioidipeptidejä, joilla on tärkeä rooli immuunijärjestelmän toiminnassa. Naltreksoni on opioidiantagonisti, jota on käytetty päihdevieroituksessa vuosikymmenten ajan. Se salpaa elimistön opioidireseptoreita ja sitä käytetään yleensä vähintään 50 mg päiväannoksella.


title: Pieniannoksinen naltreksoni

text: LDN-hoidossa annostus on kuitenkin vain 3-5 mg päivässä, jolloin opioidireseptorit salpautuvat vain lyhyeksi aikaa ja tämä ilmeisesti stimuloi kehoa erittämään enemmän betaendorfiinia ja enkefaliineja, joiden on osoitettu mm. lisäävän luonnollisten tappajasolujen määrää. Lisäksi naltreksoni salpaa toll-like-reseptori-4:ää (TLR-4), jolla on tärkeä rooli tulehdusreaktiossa. LDN:n on esitetty vähentävän oligodendrosyyttien apoptoosia vähentämällä peroksinitriitin tuotantoa, mikä puolestaan estää glutamaatin neurotoksisuutta. Peroksinitriitti on yhdistetty mm. MS-tautiin ja krooniseen väsymysoireyhtymään.


title: Pieniannoksinen naltreksoni

text: Endorfiiniteoriasta ja pienten naltreksoniannosten vaikutuksista koe-eläimiin on varsin paljon tutkimusnäyttöäkin, mutta itse LDN:n tutkimus on vasta alkamassa. Vuoden 2007 alkupuolella julkaistiin lupaava tutkimus LDN:n käytöstä Crohnin taudin hoidossa. Peräti 89 % tutkimuksen potilaista hyötyi lääkkeestä. Hyvin samanlaisia tuloksia saatiin vuonna 2011 julkaistussa kaksoissokkoistetussa jatkotutkimuksessa: 88 % hyötyi hoidosta (40 % lumeryhmässä) ja 33 % pääsi remissioon (8 % lumeryhmässä).


title: Pieniannoksinen naltreksoni

text: LDN:n käytöstä on julkaistu tutkimuksia myös mm. fibromyalgiassa, sklerodermassa ja HIV-infektiossa. Kaksoissokkoistettu jatkotutkimus LDN:stä fibromyalgiassa on valmistunut, mutta sen tuloksia ei ole vielä julkaistu.


title: Pieniannoksinen naltreksoni

text: LDN:ää pidetään usein immunostimulanttina, joten sen käyttö autoimmuunisairauksissa voi vaikuttaa nurinkuriselta, jopa vaaralliselta. Takana on kuitenkin rationaalinen teoria, jonka mukaan autoimmuunisairauksissa kyse ei olekaan immuunijärjestelmän liikatoiminnasta kuten aiemmin oletettiin, vaan enemmänkin vajaatoiminnasta, joka sekoittaa immuunijärjestelmän toimintaa. Tämä teoria on saamassa jalansijaa tieteellisessä yhteisössä ja sitä tukee myös LDN:n soveltuvuus kyseisten sairauksien hoitoon.


title: Pieniannoksinen naltreksoni

text: Immunoterapian käyttö syöpähoidoissa ei ole sen sijaan mitään uutta. Elimistön puolustusmekanismeja on hyödynnetty jo ainakin 1800-luvulta asti, jolloin lääkäri William Coley sai hyviä tuloksia syövän hoidossa immuunijärjestelmää stimuloivilla bakteeritoksiineilla (Coleyn toksiinit), joista on kirjoitettu vielä 2000-luvullakin. Eräs muutamia vuosia sitten julkaistu tapausselostus kuvaa, miten pitkälle edennyttä haimasyöpää sairastavan potilaan tila saatiin vakaaksi LDN:n avulla. Useita vuosia "kuolemantuomion" jälkeen potilas on edelleen työkykyinen ja voi hyvin. LDN:ää tutkitaan myös esimerkiksi munasarjasyövässä ja pään ja kaulan syövässä.


title: Pieniannoksinen naltreksoni

text: LDN-hoito soveltuu lähes kaikille potilaille. Sillä ei ole yhteisvaikutuksia muiden lääkkeiden kanssa, lukuun ottamatta narkoottisia kipulääkkeitä, joiden kanssa sitä ei voi käyttää. Myöskään yhtäaikaista käyttöä immunosuppressanttien kanssa ei suositella. Alkoholia voi käyttää kohtuudella. Hoitoannos on yleensä 4,5 mg, vaikeaa MS-tautia sairastavilla usein 3,0 mg. Pienempiä ja suurempiakin annoksia käytetään, mutta esimerkiksi potilaan painolla ei näytä olevan juurikaan merkitystä. Lääke otetaan usein iltayhdeksän ja aamukolmen välissä, tarkoituksena kohdistaa vaikutus ajankohtaan, jolloin elimistö tuottaa suurimman osan omista endorfiineistaan, eli 02-04 välisenä aikana. Joidenkin lääkäreiden mielestä ajankohdalla ei kuitenkaan ole väliä.


title: Pieniannoksinen naltreksoni

text: Naltreksonin normaaliannoksella on runsaasti sivuvaikutuksia, sillä se salpaa kehon luontaisen endorfiinitoiminnan lähes kokonaan. Lisäksi suuret annokset voivat olla haitallisia maksalle. LDN:ssä näitä ongelmia ei ole, sillä opioidireseptorit salpautuvat vain lyhyeksi aikaa, eivätkä pienet annokset juuri koskaan aiheuta ongelmia maksan toiminnassa. Hoidon sivuvaikutukset ovat yleensä erittäin vähäisiä. Fibromyalgiassa ja Crohnin taudissa tehdyissä tutkimuksissa naltreksonilla oli vähemmän sivuvaikutuksia kuin lumelääkkeellä. Hoidon alkuvaiheessa saattaa esiintyä muutaman päivän ajan univaikeuksia ja pahoinvointia, harvemmin vatsavaivoja. MS-taudin aiheuttama lihasjäykkyys ja -spasmit voivat väliaikaisesti pahentua.


title: Pieniannoksinen naltreksoni

text: Suomessa naltreksonia on saatavilla 50 mg tabletteina merkillä ReVia. Tämä päihdevieroitukseen tarkoitettu annostus on liian suuri LDN-hoitoon, mutta Yliopiston apteekit ja monet muut apteekit voivat lääkärin määräyksellä valmistaa LDN:ää muihinkin annoskokoihin. Koska naltreksonin patentti ei enää ole voimassa ja koska LDN:ssä käytetty annostus on niin pieni, on hoidon hinta varsin edullinen, vain noin 20-25 euroa kuussa. Kuka tahansa lääkäri voi kirjoittaa LDN-reseptin. Suomessa LDN:ää on tähän mennessä käyttänyt muutama lääkäri lähinnä MS-taudin ja kroonisen väsymysoireyhtymän (CFS) hoidossa.


title: Pieniannoksinen naltreksoni

text: Opioidipeptidejä koskevan tutkimusten perusteella LDN:stä voi olla apua muihinkin sairauksiin, esimerkiksi migreeniin sekä masennukseen ja muihin psykiatrisiin sairauksiin, sekä joihinkin sairauksiin, joita on epäilty autoimmuunisairauksiksi, kuten interstitielli kystiitti. Asia vaatii kuitenkin paljon lisää tutkimusta.


title: Reza Nazarahari

text: Reza Nazarahari (s. 1962) on Iranin Suomen-suurlähettiläs, joka aloitti suurlähettilään tehtävät Helsingin Kulosaaren Iranin suurlähetystössä 2. marraskuuta 2006. Nazarahari on edustanut Suomen suurlähetystössä myös Viron tasavaltaa maaliskuusta 2007 lähtien.


title: Reza Nazarahari

text: Nazarahari on toiminut diplomaatin tehtävissä muun muassa Itävallassa vuosina 1998–2001. Hän puhuu myös sujuvaa englantia ja hyvää arabiaa. Tohtori Reza Nazarahari on opiskellut kansainvälistä diplomatiaa Teheranin yliopistossa Iranissa ja politiikkaa Kentin yliopistossa Isossa-Britanniassa vuonna 1996.


title: Reza Nazarahari

text: Nazarahari on naimisissa Seddigheh Nazaraharin kanssa ja heillä on kaksi lasta.


title: Reza Nazarahari

text: Nazarahari on ollut puhujana monissa kansainvälisissä konferensseissa, kuten Dušanbessa järjestetyssä CIMERA-konferenssissa.


title: Reza Nazarahari

text: Nazarahari on työskennellyt monen historiallisen tai poliittisen kirjan parissa. Häneltä on julkaistu Persianlahden historiallisia karttoja käsittelevän kirjan nimeltä "Persian Gulf: Atlas of old and historical maps (3000 B.C. - 2000 A.D.)". Nazarahari on kirjoittanut artikkelin historiallis-poliittiseen kokoelmaan nimeltä "Anglo-Iranian Relations since 1800".


title: Reza Nazarahari

text: Suurlähettiläs Nazahari oli julkisuudessa kesäkuussa 2007, kun kaksi suomalaista Nokia Siemens Networksin työntekijää joutui lyhyeksi aikaa vangituiksi Iranissa oltuaan kalastamassa Hormuzinsalmen lähellä olevalla Abu Musan saarella. Heinäkuussa 2007 Suomen ulkoministeriö kutsui Nazaharin kuultavaksi Iranissa toimeenpannun kivitystuomion johdosta: mies kivitettiin aviorikoksesta, mikä Suomen mukaan loukkasi kansainvälisiä ihmisoikeussopimuksia.


title: Varavänrikki

text: Varavänrikki tarkoitti Suomen sisällissodan valkoisessa armeijassa reservivänrikkiä. Vara-etuliitettä käytettiin vaihtelevasti ja rinnan reservivänrikki-termin kanssa. Erillistä varavänrikin sotilasarvoa ei ollut. Vara-etuliitettä käytettiin myös reservin luutnanteista. Vara-etuliite poistui käytöstä vähitellen kesän ja syksyn 1918 aikana.


title: Varavänrikki

text: Vara-etuliite sekoitettiin helposti varavääpelin sotilasarvossa, jossa se ei suinkaan tarkoittanut reservin vääpeliä, vaan vääpelin ja aliupseerin välissä olevaa sotilasarvoa.


title: Stern (lehti)

text: Stern () on kerran viikossa ilmestyvä saksalainen aikakauslehti. Vuonna 1948 perustettua lehteä kustantaa nykyisin Gruner + Jahr, joka on Euroopan suurin printtaukseen ja julkaisemiseen erikoistunut yritys. Helmikuussa 2004, lehden levikki oli noin 1,07 miljoonaa kappaletta.


title: Stern (lehti)

text: Stern -lehti tuli kuuluisaksi huijauksesta, joka tunnetaan nimellä "Hitlerin päiväkirjat".


title: Suomen päärata

text: Suomen rautateiden keskinen päärata (ruots. "Stambanan") kulkee Suomen poikki etelä-pohjoissuunnassa reittiä Helsinki–Hämeenlinna–Tampere–Seinäjoki–Kokkola–Ylivieska–Oulu. Nimi päärata tulee siitä, että tämä reitti on kaikista merkittävin junaliikenteelle. Tärkein pääradan osuus on Helsinki–Tampere. Osuutta (Tampere–)Seinäjoki–Oulu kutsutaan nimellä Pohjanmaan rata.


title: Suomen päärata

text:
Pääradan osuus Helsinki–Tampere muodostaa nauhakaupungin ja maan tärkeimmän kasvukäytävän. Helsingin, Riihimäen, Hämeenlinnan, Etelä-Pirkanmaan ja Tampereen seutukuntien ketjun varrella asuu kolmannes suomalaisista.
Päärata lähtee Helsingin keskustasta jatkaen matkaansa Pasilan läpi. Se kulkee valtatien 4 ja kantatien 45 välissä Helsingin koillisten ja Vantaan itäisten kaupunginosien ohitse. Tämän jälkeen radan varrella on nauhakaupunkia (tiheästi pikkukaupunkeja) Tampereelle asti ja se seuraa pitkälti Valtatie 3:n linjausta. Tampereen jälkeen rata kulkee 1970-luvun suoraa rataoikaisua pitkin asumattomilla taipaleilla aina Seinäjoelle saakka eroten Parkanon jälkeen kolmostien reitistä. Seinäjoen jälkeen alkaa taas vanha mutkainen ratalinjaus. Rata kiertää rannikolle Kokkolaan seuraten Valtatie 8:aa ja palaa sen jälkeen takaisin sisämaahan. Oulaisten jälkeinen ratalinjaus on taas suorempi ja rata kohtaa ennen Oulua Limingassa taas Valtatie 8:n.


title: Suomen päärata

text: Ensimmäinen ehdotus rautatiestä Suomessa tehtiin 20. maaliskuuta 1849, jolloin Suomen tie- ja vesikulkulaitosten insinöörikunnan päällikkö Alfred Stjernvall ehdotti rautatielinjausta Helsingistä Hausjärven Turkhautaan. Hänen ehdotuksensa mukaan rautatie olisi toteutettu hevosvetoisena. Tutkimusten tuloksena vuonna 1851 valmistunut ratasuunnitelma sisälsi höyryveturivetoisena toteutettavan radan välille Helsinki–Hämeenlinna. Maaliskuussa 1853 Hämeenlinnan kaupunki yhdessä suurtilallistensa kanssa oli anonut toimilupaa rakentaa rautatie Helsinkiin, mutta anomus hylättiin. Rautatiehanketta ja siitä esitetyn ratasuunnitelman käsittelyä jarrutti myös vuosina 1853–1856 käyty Krimin sota.


title: Suomen päärata

text: Vuoden 1856 maaliskuussa tapahtuneen Helsingin vierailunsa aikana Venäjän keisari ja Suomen suuriruhtinas Aleksanteri II käski mm. laatia esityksen sisämaan liikenneyhteyksien parantamiseksi. Toimeksianto osoitettiin kenraalikuvernööri Bergin johtamalle komitealle jonka tuli selvittää sisämaan ja satamien välisiä, sekä keisarikunnan pääkaupunkiin Pietariin johtavia liikenneyhteyksiä kanavia ja rautateitä käyttäen. Vuonna 1851 laadittu ratasuunnitelma tarkastettiin komiteaan kuuluneen Alfred Stjernvallin velipuolen Knut Stjernvallin johdolla, josta oli tullut uusi insinöörikunnan päällikkö. Tarkastettu ratasuunnitelma välille Helsinki–Hämeenlinna esitettiin marraskuussa 1856 pidetyssä komitean kokouksessa, joka johti komitean enemmistön kannatukseen. Komitea lähetti laatimansa ehdotuksen senaatille, joka hyväksyi ratasuunnitelman jo saman vuoden joulukuussa. Aleksanteri II teki lopullisen hyväksyvän päätöksen radan rakentamisesta 4. maaliskuuta 1857.


title: Suomen päärata

text: Keisarillisella päätöksellä rata säädettiin rakennettavaksi yksiraiteisena, mutta kahdella penkereellä. Rakentaminen alkoi välittömästi. Työnjohtajaksi määrättiin Uudenmaan läänin kuvernööri Knut Stjernvall ja rakennusvalvojana toimi kenraali Johan Mauritz Nordenstamin johtama rautatiejohtokunta.


title: Suomen päärata

text: Hyvästä palkkauksesta huolimatta työnjohdolla oli vaikeuksia saada kokoon riittävästi työvoimaa, jonka määrä vaihteli rakennushankkeen aikana 1 000–4 000 välillä. Lisäksi Saimaan kanavan rakennustyömaalta vapautuneita kuritushuonevankeja oli radan rakennuksessa mukana yli 200.


title: Suomen päärata

text: Ensimmäiset koejunat kulkivat radalla jo tammikuussa 1862. Ensimmäinen radan pohjoispäähän asti ajettu vihkiäisjuna saapui Hämeenlinnaan 31. tammikuuta 1862 kello 11 aamupäivällä. Lemminkäisen vetämään junaan oli kytketty useita vaunuja, joissa oli yhteensä 30 kutsuvierasta. Matkalippujen hinnasto julkaistiin helmikuussa ja ensimmäinen aikataulu maaliskuussa. Radan viralliset avajaiset pidettiin 17. maaliskuuta, joka on nykyään VR:n syntymäpäivä.


title: Suomen päärata

text: 108 km pitkän Helsinki–Hämeenlinna-radan valmistuttua Suomen nykyisen pääradan rakentaminen pohjoiseen päin jatkui kiivasta vauhtia.


title: Suomen päärata

text: Valmistumisvuodet rataosittain


title: Suomen päärata

text: Rautatien ensimmäiset neljä höyryveturia oli tilattu Englannista vuonna 1859, samoin kuin kaksi englantilaista veturinkuljettajien opettajaa. Vetureiden, rautatiesiltojen ja kiskojen valmistusta Englannissa valvoi siellä opiskellut ja konepajatoimintaan perehtynyt insinööri Gustaf Törnudd. Osina Suomeen saapuneet veturit koottiin Helsingissä. Niistä ensimmäisenä käyttökuntoon saatu Ilmarinen ajoi välin Helsinki–Pasila ensimmäisen kerran 8. elokuuta 1861. Muut vetureista saivat nimet Alutar, Lemminkäinen ja Suomi. 49 tonnia painavien vetureiden huippunopeus oli 80 km/h ja kokonaispituus 14,3 m. Kaikki neljä alkuperäistä veturia poistettiin käytöstä 1910-luvun alkupuolella ja ne päätyivät romutettaviksi.


title: Suomen päärata

text: Pääradan osuus Helsinki–Riihimäki kuuluu pääkaupunkiseudun lähiliikenteeseen ja on siten sekä paikallisjunien että kaukoliikenteen käytössä. Rata Keravalle asti on vähintään neliraiteinen "kaupunkirata". Lähijunaliikenne Helsingistä päättyy Riihimäelle, josta osa lähijunista jatkaa taajamajunina aina Tampereelle saakka pysähtyen myös pienillä asemilla, toisin kuin kaukojunat.


title: Weed...!

text: Weed…! on Weedin vuonna 1971 julkaisema albumi.


title: Hanna Schygulla

text: Hanna Schygulla (s. 25. joulukuuta 1943 Königshütte, Ylä-Sleesia, Saksan miehitysalue) on saksalainen näyttelijä ja chansonlaulaja.


title: Hanna Schygulla

text: Schygullan vanhemmat olivat Antonie (o.s. Mzyk) ja Joseph Schygulla. Joseph Schygulla oli jalkaväensotilas Saksan armeijassa toisen maailmansodan aikana. Amerikkalaiset joukot vangitsivat hänet Italiassa, ja hän oli sotavankina vuoteen 1948 asti. Tällä välin äiti ja tytär pakenivat Müncheniin.


title: Hanna Schygulla

text: Hanna Schygulla opiskeli Münchenissä 1960-luvulla romaanisia kieliä sekä saksan kieltä ja kirjallisuutta. Näyttelijän urallaan hänet tunnetaan etenkin Rainer Werner Fassbinderin luottonäyttelijänä, joka oli pääosassa monissa hänen elokuvissaan, kuten "Maria Braunin avioliitto" (1979) ja "Lili Marleen" (1981) sekä televisiosarjassa Berlin Alexanderplatz (1980). Saksalaisten elokuvien lisäksi hän on näytellyt ranskalaisissa, italialaisissa ja amerikkalaisissa elokuvissa tunnettujen ohjaajien töissä, muun muassa Ettore Scolan ja Jean-Luc Godardin. 1990-luvulla hän tuli tunnetuksi chanson-laulajana. Schygulla on asunut Pariisissa vuodesta 1981.


title: Kristina Rolin

text: Kristina Rolin on suomalainen tieteenfilosofi ja vanhempi akatemiatutkija. Hän väitteli Minnesotan yliopistossa filosofian tohtoriksi vuonna 1996 ja työskentelee nykyisin Helsingin yliopistossa. Rolinin tutkimukset ovat keskittyneet ennen kaikkea sosiaaliseen tietoteoriaan, yhteiskuntatieteiden filosofiaan, etiikkaan sekä feministiseen filosofiaan.


title: Kristina Rolin

text: Rolin toimi filosofian määräaikaisena professorina Tampereen yliopiston yhteiskunta- ja kulttuuritieteiden yksikössä vuonna 2012.


title: Réseau Sentinelles

text: Réseau Sentinelles (Sentinelles-verkosto) on 1 260 vapaaehtoisen Ranskan Euroopassa sijaitsevilla alueilla työskentelevän yleislääkärin muodostama verkosto (2 % kaikista ammatinharjoittajista tällä alueella). Jokainen jäsenlääkäri tunnetaan ”Sentinelles-lääkärinä”. Marraskuussa 1984 professori Alain-Jacques Valleron aloitteesta perustettua verkostoa pitää yllä l’Unité mixte de recherche en Santé Inserm – Université Pierre et Marie Curie (tutkimuskeskus). Verkoston tavoite on tarjota 14 kliinisen terveysindikaattorin seurantaa.


title: Réseau Sentinelles

text: Tämä kansallinen valvontasysteemi mahdollistaa toimintaan osallistuvien lääkärien keräämän reaaliaikaisen epidemiologisen datan vastaanoton, analysoinnin, edelleen jakamisen ja tutkittavana olevien sairauksien ennaltaehkäisyn. Verkosto toimii yhteistyössä Terveydenvalvontainstituutin (Institut de Veille Sanitaire, InVS) kanssa.


title: Réseau Sentinelles

text: 11 infektioindikaattoria vastaavat 14 seurattua sairautta


title: Réseau Sentinelles

text:
kuten myös seuraavat kolme ei-infektioivat indikaattorit
Flunssan, maha-suolitulehduksen ja vesirokon osalta seuranta mahdollistaa sairauksien löytämisen, varhaisen varoittamisen ja kansallisten ja alueellisten epidemioiden saapumisen ennustamisen.


title: Réseau Sentinelles

text: Sairaustiedot, joista potilaiden henkilötiedot on poistettu, Sentinelles-lääkärit siirtävät internetiin (Paikkatietojärjestelmät: saadut tiedot kerryttävät tietokantaa, joka toimii maantieteellisenä informaatiosysteeminä. Viikoittain julkaistava tiedote, Sentiweb-Hebdo, julkaistaan joka tiistai ”Sentinelles-verkoston” internetsivuilla ja jaetaan sähköpostin välityksellä yli 4 000 tilaajalle sekä suurille ranskalaisille medioille. Niin sanottu vuosiraportti perustuu vuoden aikana kerättyihin tietoihin. Vuosiraportti on Sentinelles-verkoston internetsivuilla kohdassa "dokumentit/vuosiraportit" (”documentation/bilans annuels”)).


title: Réseau Sentinelles

text: Sentinelles-verkosto tekee yhteistyötä Maailman terveysjärjestön (WHO) kanssa ja on vastuussa infektiosairauksien elektronisesta valvonnasta.


title: Réseau Sentinelles

text: Sentinelles-verkoston keräämien tietojen avulla voidaan kehittää:


title: Orgasm

text: Orgasm on Head Machinen ensimmäinen studioalbumi. Se julkaistiin vuonna 1969 levymerkillä Major Minor.


title: Orgasm

text: Kaikki kappaleet säveltänyt David Paramor.


title: Halloween 5

text: Halloween 5 ("Halloween 5: The Revenge of Michael Myers") on vuonna 1989 valmistunut "Halloween"-sarjan viides elokuva.


title: Halloween 5

text: Jamie, Michaelin takaa-ajama sisarentytär, ei ole puhunut vuoteen kenellekään ja on edelleen traumojensa takia hoidossa. Rachel, Jamien sisarpuoli, käy katsomassa häntä välillä, sillä hän on ottanut Jamien huostaansa. (kts. ) Kun Michael ammuttiin, Jamielle jäi silti vahva linkki häneen, jolloin hän tiesi, että Michael ei ollut kuollut. Tri. Loomis tulee hänen luokseen, kun hän kuulee vanhan miehen kuolemasta, joka asui Michaelin tappopaikan lähellä. Jamie ei kuitenkaan puhu, ja Loomis ihmettelee, miksi Jamie suojelee häntä. Kuitenkin Jamie sai voimakkaan kohtauksen, kun Michael tappoi miehen.


title: Halloween 5

text: Lopulta Michael saapuu taas kerran Haddonfieldiin, ja aloittaa raa'an tappamisen ilman minkäänlaista katumusta tai häpeää. Jamietä Michael kuitenkin etsii vimmoissaan, ja on kiehumaisillaan murhaavasta raivosta, joka on kyltymätön verenvuodatukseen. Loomis yrittää pysyä Michaelin vauhdissa mukana, mutta lopulta hän ymmärtää, että Jamie voi olla avain Michaelin rauhoittamiseen. Tri. Loomis menee Jamien ja yhden poliisin kanssa Michaelin asunnolle. Jamie yrittää paeta talosta ulos.


title: Halloween 5

text: Loomis yrittää puhua Michaelille, ja juuri kun hän on ottamassa veistä pois tämän kädestä, Michael iskee. Loomis jää maahan makaamaan, muttei kuolleena. Michael ryntää Jamien perään. Michael jahtaa Jamieta kunnes saa Jamien ajettua huoneeseen joka on täynnä kynttilöitä. Siinä ei tosi ole kaikki, Michael on asetellut huoneeseen tappamiaan ihmisiä, mm. koiran ja Rachelin. Jamie huomaa että hän on umpikujassa ja päättää mennä talossa olevaan arkkuun makaamaan. Sitten Michael astuu huoneeseen ja huomaa Jamien arkussa. Juuri kun Myers on tappamassa Jamien, Jamie pyytää, että saisi nähdä Michaelin eli setänsä oikeat kasvot. Myers ottaa naamion pois ja Jamie katsoo häntä surullisena, huomattuaan että mies itkee. Jamie kurottautuu lähemmäksi, ja silloin Michael riemastuu ja laittaa naamarin päähänsä ja käy riehumaan.


title: Halloween 5

text: Loomis herää yhtäkkiä, etsii Jamien ja käyttää tätä syöttinä. Jamie kirkuu kauhuissaan kun Michael tulee lähemmäs. Kun Michael tulee huoneen keskelle, Loomis päästää Jamien irti ja vetää vivusta, jolloin Michaelin päälle tipahtaa verkko. Loomis yrittää tappaa Michaelin ampumalla nukutusnuolia ja lyömällä halolla ja hän hokee "kuole, kuole, kuole!". Michael pyörtyy ja poliisi saapuu paikalle, vieden hänet vankilaan. Jamie istuu poliisin kanssa autossa kunnes salaperäinen mies menee sisälle vankilaan ja alkaa ampua poliiseja. Poliisi ryntää sisälle ja käskee Jamieta jäämään autoon. Tyttö ei tottele vaan seuraa poliisia asemalle. Lattioilla makaa ruumiita ja seinillä on verta. Michaelin vankisellin kalterit on tuhottu, eikä hän enää ole siellä.


title: Toe Fat (albumi)

text: Toe Fat on Toe Fatin vuonna 1970 julkaistu studioalbumi.


title: Toe Fat (albumi)

text: Puoli 1


title: Toe Fat (albumi)

text: Puoli 2


title: Noasaurus

text: Noasaurus (nimen merkitys: ”luoteis-Argentiinan lisko”) on sukupuuttoon kuollut abelisaureihin kuuluva lihaa syöneiden teropodidinosaurusten suku. Se eli 71–66 miljoonaa vuotta sitten myöhäisellä liitukaudella Maastricht-vaiheella. "Noasauruksen" fossiileja on löydetty Argentiinasta.


title: Noasaurus

text: "Noasaurus" tarkoittaa ”luoteis-Argentiinan liskoa”. "Noa" on lyhenne espanjan kielen sanasta ”noroeste Argentina”, joka tarkoittaa luoteis-Argentiinaa. "Saurus" tulee kreikan kielen sanasta ”sauros”, joka tarkoittaa liskoa. Nimi annettiin Saltan maakunnassa, luoteis-Argentiinassa sijaitsevan alueen mukaan, josta "Noasauruksen" jäänteet löydettiin.


title: Noasaurus

text: Lajiepiteetti "leali" on annettu Don Fidel Lealin mukaan, jonka omistamalta maapalstalta fossiilit löydettiin.


title: Noasaurus

text: "Noasauruksen" pituus oli arviolta 2,4 metriä, korkeus lonkan kohdalta 0,6 metriä ja paino 15 kilogrammaa.


title: Noasaurus

text: "Noasauruksen" löytöhetkellä ajateltiin, että sillä oli jalassa suurentunut kynsi, samalla tapaa kuin dromaeosaureilla ja valesirppikynsillä oli yleisesti sirppikynnet. Vuonna 2010 tehdyssä tutkimuksessa kuitenkin tiedotettiin, että kynnen oikea paikka on itse asiassa kädessä.


title: Noasaurus

text: "Noasauruksesta" on löydetty osittainen kallo ja muita jäänteitä, mukaan lukien sormi ja takajalan luita. Jäänteet löydettiin Saltan maakunnassa, luoteis-Argentiinassa vuosien 1975–1977 välisenä aikana. Jäänteet löysi José Bonaparten johtama ryhmä. "Noasauruksen" holotyyppi koostuu kallosta ja selkänikamista.


title: Ambulocetus

text: Ambulocetus ("kävelevä valas") on eläin, jota pidetään valaiden esimuotona. Se oli kolmen metrin pituinen ja 300 kilogramman painoinen. "Ambulocetus" eli 50–48 miljoonaa vuotta sitten, vähän sen jälkeen kun dinosaurukset kuolivat sukupuuttoon.


title: Ambulocetus

text:
"Ambulocetus" eli Aasiassa, nykyisen Pakistanin alueella. Tällöin alueella oli paljon merenlahtia, jokisuistoja ja rannikoita, jotka olivat täydellinen ympäristö "Ambulocetukselle".
Se vietti suurimman osan ajastaan rannoilla loikoilemassa auringon lämmössä, kuten krokotiilit. Luultavasti "Ambulocetuksen" elämä ja luonne oli samanlainen kuin krokotiililla. Se väijyi veden alla niin, että vain silmät näkyivät, ja nappasi sitten juomaan tulleen eläimen kitaansa.


title: Ambulocetus

text: Ensimmäiset fossiilit löydettiin Pakistanista vuonna 1904. On arvoitus, millainen iho "Ambulocetuksella" oli: se saattoi olla karvainen kuten saukko tai sitten karvaton kuin valas. "Ambulocetuksella" oli pyrstön tilalla voimakas häntä ja kaviomaiset räpylät.


title: Ambulocetus

text:
Kun "Ambulocetus" vuonna 1904 löydettiin, tutkijat saivat vastauksen valaiden alkuperästä.
Joidenkin tutkijoiden mukaan valaat polveutuvat "Andrewsarchuksen" kaltaisista mesonykeista.
"Ambulocetuksen" korvat, hampaat ja luuranko osoittivat, että se oli selvästi alkeellinen valas, mutta sillä oli myös monia mesonykien piirteitä. Nämä tosiasiat yhdistettynä siihen, että "Ambulocetus" käveli kuivalla maalla, merkitsivät sitä, että kyseessä oli puuttuva lenkki "Andrewsarchuksen" kaltaisten maalla kävelevien mesonykien ja "Basilosauruksen" kaltaisten täydellisesti vesielämään sopeutuneiden valaiden välillä. Se oli samalla vedenpitävä todiste siitä, että valaat ovat kehittyneet maanisäkkäistä. Tämän jälkeen Aasiasta löydettiin lisää primitiivisiä valaita, ja Aasiaa pidetäänkin nyt valaiden syntypaikkana. Viime aikoina tehdyt tutkimukset osoittavat, että valaat ovat kehittyneet "Propalaeotheriumin" kaltaisista kavioeläimistä.


title: Ambulocetus

text: 1.↑ Haines, Tim & Chambers, Paul: "Esihistoriallinen eläinmaailma", s. 181. Gummerus, 2007. ISBN 978-951-20-7276-7.


title: Nanda Devi

text: Nanda Devi on Intian korkein vuori, joka sijaitsee kokonaan maan alueella. Nanda Devia korkeampi on vain Kanchenjunga, joka sijaitsee Intian ja Nepalin rajalla. Se sijaitsee Himalajan vuoristossa Uttarakhandin osavaltiossa. Vuori on 7 816 metriä korkea ja kokonaisuudessakin maailman 23. korkein.


title: Nanda Devi

text: Nanda Devi on kaksihuippuinen massiivi, joka muodostaa kaksi kilometriä pitkän itä-länsi-suuntaisen harjanteen. Itähuippua kutsutaan nimellä Nanda Devi East ja se kohoaa 7 434 metriin.


title: Nanda Devi

text: Nanda Devi on huomattavasti korkeammalla kuin sen ympäristö ja se kohoaa todella jyrkästi. Se nousee 3 300 metriä 4,2 kilometrin matkalla Dakkhni Nanda Devin jäätiköstä, joka sijaitsee vuoren lounaisella rinteellä, ja samaan tyyliin vuoren pohjoispuolen jäätiköiltä. Tämä tekee Nanda Devistä yhden jyrkimmistä huipuista tässä mittasuhteessa. Nanda Devin tekee vielä vaikuttavammaksi ympäröivät syvät jokilaaksot. Vuori kohoaa 6 500 metriä korkeammalle kuin 50 kilometrin päässä oleva Ghori Ganga -joen laakso.


title: Nanda Devi

text: Nanda Devi sijaitsee kansallispuistossa, joka on myös UNESCOn maailmanperintökohde.


title: Timmy ja haltijakummit

text: Timmy ja haltijakummit () on amerikkalainen Emmy-palkittu piirrossarja. Sarja alkoi Yhdysvalloissa vuonna 2001 Nickelodeon-kanavalla. Suomessa ohjelmaa esitetään Disney Channel, Disney XD ja Nickelodeon -televisiokanavilla.


title: Timmy ja haltijakummit

text: Sarja kertoo 10-vuotiaasta Timmystä, jolla on omat haltijakummit. Timmy pystyy toivomaan haltijakummeilta mitä tahansa, kunhan toive ei riko haltijoiden sääntökirjan sääntöjä. Haltijakummit, Cosmo ja Wanda, ovat kotoisin "Haltijoiden maasta".


title: Timmy ja haltijakummit

text: Timmyllä on ilkeä lastenvahti nimeltä Vicky. Jotain kamalaa sattuu aina, kun tämä hoitaa Timmyä, mutta Timmyn haltijakummit auttavat kuitenkin usein.


title: Timmy ja haltijakummit

text: Timothy "Timmy" Turner on 10 vuotta vanha poika. Hänellä on ruskea tukka ja yleensä vaaleanpunainen lippalakki ja paita. Hän on ihastunut Trixie Tang -nimiseen tyttöön, joka käy samaa koulua. Timmyllä on kaksi ystävää, A.J. ja Chester.


title: Timmy ja haltijakummit

text: Cosmo on Timmyn haltijakummi. Hän on vihreähiuksinen ja hänellä on valkoinen paita. Kun Timmy toivoo häneltä jotain, yleensä jokin menee aina pieleen.


title: Timmy ja haltijakummit

text: Wanda on Timmyn toinen haltijakummi. Hän pelastaa Timmyn ja Cosmon aina, kun he ovat pulassa.


title: Timmy ja haltijakummit

text: Vicky on ilkeä lapsenvahti. Timmy joutuu aina vastustuksestaan huolimatta tekemään, mitä Vicky haluaa. Timmy sai haltiakummit Vickyn takia.


title: Timmy ja haltijakummit

text:
Herra Denzel Q. Crocker on opettaja, joka haluaa todistaa, että haltijoita on olemassa.
Herra Crocker sekoaa, kun joku sanoo "haltijakummit". Hän on hyvin laiha ja asuu vielä äitinsä kanssa. Cosmo ja Wanda olivat Crockerin haltijakummeja, kun hän oli 10.


title: Timmy ja haltijakummit

text: Timmyn isän nimeä ei ole sanottu vielä ohjelmassa. Hän on ohjelman nimen mukaisesti outo.


title: Timmy ja haltijakummit

text: Timmyn äiti ei ole yhtä outo kuin Timmyn isä. Hänenkään nimeään ei ole mainittu ohjelmassa.


title: Distrito Federal

text: Distrito Federal on Brasilian keskiosassa sijaitseva liittopiiri, jossa sijaitsee maan pääkaupunki Brasília. Liittopiiri on Goiásin osavaltion ympäröimä. Alueella on arviolta 2 977 216 asukasta (vuonna 2016) ja sen pinta-ala on 5 788 neliökilometriä.


title: Wieniläishiiva

text:
Wieniläishiiva oli vanhalla niin sanotulla painohiivamenetelmällä valmistettua hiivaa. Nimitys johtuu siitä, että menetelmä on itävaltalaista alkuperää. Suomeen sen toi menetelmää huomattavasti parantanut kemisti, filosofian tohtori Wilhelm Juslin ja sitä käytettiin ensimmäisenä
Rajamäellä Hyvinkään Tehtaan Oy:n hiivatehtaalla.


title: Wieniläishiiva

text: Tohtori Juslinin työn tuloksena alkuperäinen alle 10 prosentin hiivatulos mäskiin käytetyn viljan määrästä parani huomattavasti: sadasta kilosta viljaa saatiin noin 11 kiloa hiivaa ja 50 litraa väkiviinaa.


title: Wieniläishiiva

text: Alku oli sama kuin muissakin menetelmissä eli kasvatettiin ensin erillisessä laboratoriossa emähiiva; sen kasvaessa tehtiin viljasta mäskiä. Osa viljasta mallastettiin eli jyviin kasvatettiin muutaman sentin idut erityisessä mallastamossa. Loput jauhettiin karkeiksi jauhoiksi.


title: Wieniläishiiva

text: Mäskiä tehtäessä maltaat ja jauhot kaadettiin suureen altaaseen mahdollisimman puhtaan lähdeveden sekaan, jossa niitä sekoitettiin aluksi isoilla meloilla ja sittemmin erityisellä sekoittimella eli mäskäyskoneella, joita ennen vuotta 1918 ehdittiin hankkia Hyvinkään Tehtaalle neljä. Kunnolla seonnut mäski jätettiin sokeroitumaan. Kun mäski oli sokeroitunut riittävästi, se laitettiin erillisiin isoihin puusta tehtyihin kasvatusaltaisiin ja sekoitettiin emähiivaan; tähän lisättiin vielä eräitä kemikaaleja sekä steriloitua ja kirkastettua rankkia.


title: Wieniläishiiva

text: Nyt odotettiin kunnes seos alkoi alkoi kasvaa ja kuohua; riittävästi kasvanut kuohu työnnettiin erityisellä työntimellä eli kolalla kokoon, jotta se voitiin kuoria mäskin pinnalta talteen eli "kummata" isoilla kuparisilla kauhoilla erillisiin astioihin, joilla se vietiin käsikäyttöiseen koneelliseen sihtiin, jossa hiivaseos pestiin jotta siitä poistuisivat viljan kuoriosat.


title: Wieniläishiiva

text: Kummaajina oli etupäässä naisia; työtä tehtiin ympärivuorokautisesti, yöllä öljylamppujen valossa, kun voimala ei käynyt. Sihtikoneita käyttivät etupäässä nuoret joita kutsuttiin sihtipojiksi tai -tytöiksi ja ainakin kerran iäkäs kumaraselkäinen nainen, jota kutsuttiin "sihtimummuksi". Mäskin alkoholipitoinen loppuosa eli hiivavierre pumpattiin tislaamoon.


title: Wieniläishiiva

text: Kuorittuun ja pestyyn hiivaan sekoitettiin tärkkelystä eli lähinnä perunajauhoja sitkosaineeksi ja se pantiin alkuaikoina isoihin nahkasäkkeihin, joita sitten puristeltiin kunnes hiiva oli kuivaa; säkit korvattiin jo varhain suotopuristimilla. Lopuksi hiiva sullottiin muotteihin, jotta siitä tulisi paketointikelpoista.


title: Wieniläishiiva

text: Menetelmä oli miltei täysin käsivaraisena kuitenkin hidas ja kankea, joten se syrjäytyi jo 1890-luvulla ilmahiivamenetelmän tieltä, vaikka pitkään oltiin sitä mieltä, että wieniläishiiva oli korkealaatuisempaa kuin ilmahiiva. Ero kuitenkin tasoittui, kun ilmahiivamenetelmän käyttöön totuttiin.


title: Johan Verstappen

text: Johan Verstappen on hollantilainen lentopallovalmentaja. Verstappen valmensi Suomessa kaudella 2007–2008 Rovaniemen Santasportia Lentopallon SM-liigassa.


title: Johan Verstappen

text: Ennen Suomeen tuloaan Verstappen valmensi Saksassa kovatasoisessa Bundesliigassa, sekä Belgian arvostetussa liigassa Halenin joukkuetta. Verstappenin Suomeen hankkimisen takana oli suomalainen Nisse Huttunen. Suomeen tultuaan Verstappen oli kovan tehtävän edessä. Hallitseva suomenmestari Santasport, jonka joukkue oli muuttunut kovasti, ja etenkin ykköspassarin vaihtuminen kakkospassariin oli iso muutos. Verstappen otti tehtävän kuitenkin innostuneesti vastaan, ja alkoi kouluttamaan entistä kakkospassaria Kalle Määttää ykköspassarin saappaisiin. Santasport pelasi Verstappenin johdolla runkosarjan vahvasti, ja myös euroopan cupissa hyvin. Lopulta joukkue sijoittui toiseksi runkosarjassa. Pudotuspeleissä joukkue eteni aina finaaleihin asti, jossa Verstappenin joukkue kaatoi yllättäen Pielaveden Sampon. Näin Verstappenista tuli heti suomenmestarivalmentaja.


title: Johan Verstappen

text: Kauden 2007-2008 finaalisarjan aikana Verstappenin perheeseen syntyi perheen esikoisvauva. Hänen vaimonsa synnytti lapsen Hollannissa. Verstappen on myös itse pelannut urallaan korkealla tasolla.


title: Nanda Devin biosfäärialue

text: Nanda Devin biosfäärialue on biosfäärialue Intian pohjoisosassa Himalajan rinteillä. Sen ydinalueen muodostavat kaksi UNESCOn maailmanperintöluettelon kansallispuistoa: Nanda Devi ja Valley of Flowers.


title: Nanda Devin biosfäärialue

text: Biosfäärialue on alueeltaan yhteensä 6 407 neliökilometriä, joista kansallispuistot muodostavat 712 km², puskurivyöhyke 5 149 km² ja siirtymäalue 546 km². Biosfäärialue on luonnoltaan lauhkeanvyöhykkeen metsää ja alppiniittyjä sekä korkeimmailla huipuilla kasvitonta jäätikköä.


title: Brasilian osavaltiot

text: Brasilia koostuu 26 osavaltiosta ("estado") ja pääkaupungista, joka on osavaltioiden ulkopuolella ("distrito federal").


title: PJIRC

text: Plouf's Java IRC, lyhennettynä PJIRC, on javalla toteutettu IRC-asiakasohjelma. Toisin sanoen se voidaan upottaa WWW-sivulle tavallisena Java-sovelmana. PJIRC:in suurin etu on sen laaja muokattavuus HTML:län PARAM-elementeillä.


title: Savannihaikara

text: Savannihaikara ("Ciconia abdimii"), myös afrikansavannihaikaraksi tai abdiminhaikaraksi kutsuttu, on Afrikassa elävä kattohaikaran sukulainen. Lajin yksilö harhautui Pohjois-Suomeen 2. heinäkuuta–2. elokuuta 2007. Rariteettikomitea luokitteli kokouksessaan 5. tammikuuta 2008 havainnon E-kategoriaan (Varma tai melkein/lähes varma tarha- tai häkkikarkulainen).


title: Savannihaikara

text: Savannihaikara kasvaa 75–80 cm pitkäksi. Sen selkäpuoli on musta, vatsa valkea. Lajin silmän ja nokan välissä on sininen ihoalue, ja sen nokan tyvessä on punainen läikkä.


title: Savannihaikara

text: Savannihaikara pesii Sahelin alueella, länsiafrikkalaisella savannilla ja Etiopian ylängöillä. Pieniä populaatioita elää myös Arabian niemimaan eteläosissa, Jemenissä ja Omanissa. Savannihaikara on muuttolintu, joka talvehtii päiväntasaajan eteläpuolella.


title: Fort Thüngen

text: Fort Thüngen on historiallinen linnoitus Luxemburgin kaupungissa, eteläisessä Luxemburgissa. Se sijaitsee Dräi Eechelenin puistossa, Kirchbergin kaupunginosassa, kaupungin koillisella puolella.


title: Fort Thüngen

text: Suurin osa alkuperäisestä linnoituksesta tuhottiin jälkeen vuoden 1867 Lontoon rauhan, jossa määrättiin tuhottaviksi Luxemburgin kaupungin lukuisat linnoitukset. Fort Thüngenistä jäi jäljelle ainoastaan kolme tornia sekä muun linnoituksen perustukset. 1990-luvulla linnoitus kuitenkin jälleenrakennettiin komeuteensa, ja sinne sijoitettiin Musée d'Art Moderne Grand-Duc Jean -taidemuseo.


title: Purmerend

text: Purmerend on kunta ja kaupunki Alankomaissa, Pohjois-Hollannin provinssissa. Se sai kaupunginoikeudet vuonna 1410. Kaupunki on tunnettu muun muassa karjamarkkinoistaan. 1960-luvulta lähtien Purmerend on laajentunut voimakkaasti, monet lähiöt ovat syntyneet Amsterdamin kasvun ja siitä johtuvan asuntopulan tarpeisiin.


title: Purmerend

text: Purmerendissa on noin 80 000 asukasta.


title: Tarkastaja Gadget

text: Tarkastaja Gadget () on yhdysvaltalaisten, ranskalaisten ja kanadalaisten yhteistuottama lasten piirrossarja. Se oli mukaelma 1960-luvun televisiosarjasta Salainen agentti 86, jossa päähahmoa näytteli myös Gadgetissa pääosan ääninäyttelijänä toiminut Don Adams.


title: Tarkastaja Gadget

text: Tarkastaja Gadgetin pohjalta tuotettiin myös näytelmäelokuva vuonna 1999, jossa pääosaa esitti Matthew Broderick. Sarjasta tehtiin myös spin-off vuonna 2001 Gadget & Gadgetinis. Lisäksi sarjasta on tehty vielä samanniminen CGI-animoitu spin-off vuonna 2015.


title: Tarkastaja Gadget

text: Tarkastaja Gadget tekee eräässä Katti-Matti-sarjan jaksossa cameon.


title: Tarkastaja Gadget

text: Sarja kertoo Gadget-nimisestä teknisin apuvälinein varustetusta agentista sekä hänen päälliköstään Quimbystä, alikersantti Viittamiehestä, veljentyttärestään Pennystä ja koirastaan Brainista. Gadget taistelee MAD-nimistä järjestöä vastaan, jonka johtaja Tohtori Claw ja hänen kissansa yrittää päästä eroon Gadgetistä. Vaikka Gadget on hyvin varustettu ja on aina palveluksessa, hänet nähdään kömpelönä myös onnekkaana toiminnan sattuessa. Poliisipäällikkö Quimby antaa monista erilaisista paikoista "räjähtävän viestin", jossa on Gadgetille uusi tehtävä. Penny ja hänen koiransa Brain lähtevät usein salaa setänsä perään samalla selvittäessään mysteeriä Gadgetin tietämättä mitään asiasta. Kun tapaus selviää, Tohtori Claw sekä päällikkö Quimby luulevat kumpikin Gadgetin olleen aina mysteerin ratkaisija, vaikka usein Penny selvitti mysteerin. Gadget joka tapauksessa saa kiitosta.


title: Tarkastaja Gadget

text: Wizard Magazine listasi vuonna 2001 Tarkastaja Gadgetin sijalle 84 laatimassaan kautta aikain sadan parhaan animaatiosarjan listalla. Se listattiin tammikuussa 2009 IGN-sivuston laatiman sadan parhaan animaatiosarjan listalle sijalle 54. Gunaxin listasi vuonna 2009 kaksi kuukautta myöhemmin Tarkastaja Gadgetin sijalle 10 laatimassaan 1980-luvun kymmenen parhaan animaatiosarjan listalle.


title: Roni Neutroni

text: Roni Neutroni () on Annie-palkittu lastenohjelma, jota esitetään Nickelodeon-lastenkanavalla ja on esitetty Yle TV2 -televisiokanavalla.


title: Roni Neutroni

text: Sarjan loi John A. Davis ja sitä esitettiin Nickelodeonilla vuosina 2002–2006 yhteensä 65 jakson verran. Se oli myös samalla ensimmäinen tietokoneanimoitu animaatiosarja Nickelodeonilla. Esityksien aikana se voitti yhteensä kahdeksan palkintoa ja sai seitsemän ehdokkuutta.


title: Roni Neutroni

text: Sarja kertoo 10-vuotiaasta pojasta Roni Neutronista ja hänen ystäviensä seikkailuista. Sarja on puhuttu suomeksi.


title: Roni Neutroni

text:
Roni Neutronia esitettiin YLE TV2 kanavalla vuosina 2003-2004 Lasten aamussa ja uusintana vuosina 2005-2006 Galaxissa.Roni on lapsinero ja koulukiusattu poika. Hän ei ole erityisen suosittu ja usein Elsi ja Tilda kiusaavatkin häntä tästä. He kuitenkin saavat lähes joka jakson lopuksi opetuksen. Ronilla on salainen labra välinevarastoksi naamioituna. Siellä hän kehittelee erilaisia keksintöjä. Kaikista niistä ei kuitenkaan tule sitä mitä hän tarkoitti niistä tulevan.Kerkko on Ronin paras ystävä. Hänkään ei ole järin suosittu mutta yrittää olla. Hän keräilee kaikkia laama-aiheisia tuotteita.
Hän ei yritä salata tätä ja onkin saanut avoimeisuutensa vuoksi nössön maineen. Kerkko on myös allerginen lähes kaikelle. Hänen on vihjattu olevan ihastunut Ronin äitiin.Sipe kuuluu Ronin ja Kerkon tavoin koulunsa hylkiöiden joukkoon. Hän rakastaa "Ultralord" nimisiä nukkeja. Sipe on mahdollisesti hieman ihastunut Tildaan.


Fall Out Boy’s Evening Out with Your Girlfriend on yhdysvaltalaisen yhtyeen Fall Out Boyn ensimmäinen levy, joka julkaistiin vuonna 2003.


title: Cadel Evans

text: Cadel Evans (s. 14. helmikuuta 1977 Katherine, Pohjoisterritorio, Australia) on australialainen entinen maantiepyöräilijä, joka menestyi pääasiassa etappikilpailuissa. Vuonna 2009 hän voitti kuitenkin maantieajon maailmanmestaruuden. Hän voitti Ranskan ympäriajon 2011. Aiemmin hän oli sijoittunut samassa kilpailussa toiseksi 2007 ja 2008. Hän voitti myös UCI ProTour -sarjan 2007.


title: Cadel Evans

text: Evans saavutti pronssia junioreiden maantieaika-ajon MM-kilpailussa vuonna 1995. Hän kilpaili nuorempana myös maastopyöräilyssä huipputasolla ja saavuttikin hopeamitalin alle 23-vuotiaiden MM-kilpailussa vuosina 1997 ja 1999. Lisäksi hän voitti maastopyöräilyn maailmancupin vuosina 1998 ja 1999 sekä sijoittui seitsemänneksi Sydneyn olympialaisissa 2000.


title: Cadel Evans

text: Evans aloitti ammattilaisuransa Saeco-tallissa vuonna 2001, jolloin hän voitti Itävallan ympäriajon sekä Brixia Tour -kilpailun. Mapei-tallissa ajettu vuosi 2002 toi ansioluetteloon kolmannen sijan Tour de Romandiessa, kuudennen tilan Baskimaan ympäriajossa ja 14. sijan Italian ympäriajossa; hän kantoi "maglia rosa" -paitaa yhden päivän. Kansainyhteisön kisoissa Manchesterissa hän voitti maantieaika-ajon ja sai hopeaa yhteislähtökilpailussa.


title: Cadel Evans

text: Vuodet 2003–2004 Evans ajoi Telekomin/ T-Mobilen joukkueessa. Jälkimmäisenä vuonna hän voitti toistamiseen Itävallan ympäriajon sekä oli neljäs Giro di Lombardiassa.


title: Cadel Evans

text: Evans siirtyi Davitamon–Lotto-talliin vuoden 2005 alkaessa. Hän voitti tuolla kaudella seitsemännen etapin Saksan ympäriajossa ja sijoittui kokonaiskilpailussa viidenneksi. Hän sijoittui viidenneksi myös Liège-Bastogne-Liègessä. Ranskan ympäriajon kokonaiskilpailussa Evans oli kahdeksas ja osoitti mäkimiehen kykyjään ajamalla monella vuorietapilla samassa ryhmässä Lance Armstrongin, Ivan Basson ja Jan Ullrichin kanssa. Hän ajoi kiinni irtioton 16. etapilla, valloitti Col d'Aubisque'n (1677 m) vuoren, mutta tuli kuitenkin Óscar Pereiro Sion, Eddy Mazzolenin ja Xabier Zandion saavuttamaksi, eikä kyennyt etappivoittoon.


title: Cadel Evans

text: Vuonna 2006 Evans voitti Tour de Romandien ratkaisten ykköstilan kilpailun 5. etapilla, viimeisen päivän 20,4 kilometrin aika-ajossa, jonka hän voitti ohittaen kokonaiskilpailussa Alberto Contadorin ja Alejandro Valverden. Ranskan ympäriajossa Evans oli viides ja Puolan ympäriajossa toinen.


title: Cadel Evans

text: Kaudeksi 2007 Evansin tallin uudeksi nimeksi tuli Predictor-Lotto. Hän sijoittui toiseksi Dauphiné Libéréssä ja neljänneksi Tour de Romandiessa. Ranskan ympäriajossa Evans ajoi Alppien vuoriosuudet tapansa mukaan tasaisen varmasti, enemmän muita ajajia seuraten kuin itse ratkaisuja yrittäen. Hän sijoittui kuudenneksi Tignesiin päättyneellä kahdeksannella etapilla ja kolmanneksi yhdeksännellä osuudella, jonka maalipaikkana oli Briançon. Hän sijoittui alun perin toiseksi kolmannentoista etapin aika-ajossa, mutta etappivoittaja Aleksandr Vinokurovin jäätyä kiinni doping-testissä Evans nimettiin etapin voittajaksi. Hän nousi tässä vaiheessa kokonaiskilpailussa toiselle sijalle, tasan minuutin Michael Rasmussenia jäljessä. Seuraavalla osuudella Evans jäi 1.52 minuuttia etapin voittaneesta Alberto Contadorista ja putosi espanjalaisen taakse yhteiskilpailussa. Kun talli veti Rasmussenin pois kilpailusta doping-epäselvyyksien vuoksi, Evans oli ennen viimeistä edellisen päivän aika-ajoa toisena 1.50 Contadorin takana. Evans sijoittui etapilla toiseksi Levi Leipheimerin jälkeen, mutta ei onnistunut saavuttamaan kokonaiskilpailussa Contadoria, vaan heidän erokseen jäi 23 sekuntia. Evans sijoittui kilpailussa toiseksi ja oli ensimmäinen australialainen Ranskan ympäriajon yhteiskilpailun kolmen parhaan joukossa. Saman vuoden Espanjan ympäriajossa hän oli neljäs sijoituttuaan toiseksi kilpailun kymmenennellä ja 18. etapilla. Viikkoa myöhemmin Evans sijoittui viidenneksi maantieajon MM-kilpailussa oltuaan loppukirissä hitain viiden miehen kärkiryhmästä. Lokakuussa Evans sijoittui kuudenneksi Lombardian ympäriajossa varmistaen samalla UCI ProTour -sarjan voiton.


title: Cadel Evans

text: Kaudella 2008 Evans voitti Andalusian ympäriajon toisen etapin ja sijoittui kokonaiskilpailussa kolmanneksi. Pariisi–Nizzassa hän voitti Mont Ventoux'n huipulle päättyneen neljännen etapin. Settimana Ciclistica Internazionale Coppi-Bartali -kilpailussa hän voitti kolmannen etapin ja kokonaiskilpailun. Baskimaan ympäriajossa Evans sijoittui toiseksi Alberto Contadorin jälkeen, samoin La Flèche Wallonnessa Kim Kirchenin perässä. Liège–Bastogne–Liègessä hän oli seitsemäs ja Dauphiné Libéréssä toinen Alejandro Valverden jälkeen.


title: Cadel Evans

text: Ranskan ympäriajossa Evans sijoittui vuoren huipulle päättyneellä kuudennella osuudella kolmanneksi. Hän sai kymmenennen etapin jälkeen maillot jaune -paidan haltuunsa viiden päivän ajaksi ja sijoittui lopulta kokonaiskilpailussa toiseksi Carlos Sastren jälkeen. Pekingin olympialaisissa Evans oli aika-ajossa viides ja maantieajossa viidestoista.


title: Cadel Evans

text: Kauden 2009 ensimmäisen voittonsa Evans otti Settimana Ciclistica Internazionale Coppi-Bartali -kilpailussa, jossa hän voitti viidennen etapin. Kokonaiskilpailussa hän oli toinen. Baskimaan ympäriajossa hän sijoittui kolmanneksi ja La Flèche Wallonnessa viidenneksi. Kesäkuussa hän sijoittui toiseksi Dauphiné Libérén kokonaiskilpailussa voittaen lisäksi ensimmäisen etapin, aika-ajon, ja pistekilpailun. Ranskan ympäriajossa hän jäi 30:nneksi. Espanjan ympäriajoa hän johti kahdeksannen etapin jälkeen, mutta putosi voittokamppailusta menetettyään muutamaa päivää myöhemmin toista minuuttia pyörän huollossa. Hän sijoittui lopulta kolmanneksi oltuaan samalla sijalla myös 19. etapilla ja 20. etapin aika-ajossa.


title: Cadel Evans

text: Viikko Espanjan ympäriajon jälkeen Evans voitti maantieajon maailmanmestaruuden Mendrision MM-kilpailuissa karattuaan kärkiryhmästä muutama kilometri ennen maalia yksinäiseen irtiottoon. Samalla hänestä tuli ensimmäinen australialainen miesammattilaisten maantieajon maailmanmestari.


title: Cadel Evans

text: Evans siirtyi kauden 2010 alusta BMC Racing Team -joukkueeseen tehtyään tallin kanssa kolmivuotisen sopimuksen. Hän sijoittui kolmanneksi Tirreno–Adriaticon kokonaiskilpailussa. Saman vuoden huhtikuussa hän voitti La Flèche Wallonne -klassikon ohitettuaan Alberto Contadorin kilpailun päättänessä Mur de Huyn nousussa. Liège–Bastogne–Liège-kilpailussa hän oli neljäs. Italian ympäriajon kokonaiskilpailussa hän sijoittui viidenneksi ja voitti pistekilpailun. Hän sijoittui avausetapin aika-ajossa kolmanneksi ja voitti Montalcinoon päättyneen seitsemännen etapin. Monte Zoncolanin jyrkkään nousuun päättyneellä 15. osuudella hän oli toinen, samoin 16. etapin ylämäkiaika-ajossa ja 20. osuudella. Ranskan ympäriajossa hän sijoittui kolmannella etapilla kolmanneksi.


title: Cadel Evans

text: Evans voitti 2011 Tirreno–Adriaticon kokonaiskilpailun ja kuudennen etapin. Hän voitti myös Tour de Romandien kokonaiskilpailun. Critérium du Dauphiné'ssa hän sijoittui toiseksi. Hän voitti Ranskan ympäriajon kokonaiskilpailun ensimmäisenä australialaispyöräilijänä. Hän oli toinen ensimmäisellä etapilla, voitti neljännen etapin sekä oli kolmas kahdeksannella ja 18:nnella osuudella. Etapilla 20, aika-ajossa, hän oli toinen ja nousi samalla kokonaiskilpailun kärkeen, jonka säilytti loppuun saakka.


title: Cadel Evans

text: Vuoden 2012 maaliskuussa Evans voitti Critérium International -kilpailun toisen etapin (aika-ajo) sekä kokonais- ja pistekilpailun. Kesäkuisessa Critérium Du Dauphinéssa hän voitti ensimmäisen etapin ja pistekilpailun sekä sijoittui kokonaiskilpailussa kolmanneksi. Ranskan ympäriajossa hän oli toinen seitsemännellä ja kahdeksannella etapilla. Kokonaiskilpailussa hän sijoittui seitsemänneksi.


title: Cadel Evans

text: Evans sijoittui helmikuussa 2013 Omanin ympäriajossa kolmanneksi. Italian ympäriajossa hän sijoittui kokonaiskilpailussa kolmanneksi ja kolmannella etapilla toiseksi. Syyskuisessa Tour of Alberta -kilpailussa hän voitti neljännen etapin.


title: Cadel Evans

text: Evans voitti tammikuussa 2014 Tour Down Underin kolmannen etapin. Kokonaiskilpailussa hän sijoittui toiseksi. Huhtikuussa hän voitti Giro del Trentinon kokonaiskilpailun sekä kolmannen etapin. Italian ympäriajossa hän oli viidennellä etapilla toinen ja kuudennella sekä aika-ajona ajetulla 12. etapilla kolmas. Kokonaiskilpailussa hän sijoittui kahdeksanneksi. Tour of Utahissa hän voitti kuudennen etapin.


title: Cadel Evans

text: Evans sijoittui kolmanneksi Tour Down Underin kokonaiskilpailussa.


title: Lau Nau

text: Lau Nau (oikealta nimeltään Laura Naukkarinen, s. 1980) on suomalainen laulaja-lauluntekijä, säveltäjä ja tuottaja. Hän soittaa myös artistinimellä Subatlantti, yhtyeessä IAX ja vierailevana jäsenenä The Matti Bye Ensemblessä. Hän on ollut aikaisemmin jäsenenä yhtyeissä Kiila, Päivänsäde, the Anaksimandros, Avarus sekä "Hertta Lussu Ässä" -trio, ja soittanut esimerkiksi Kemiallisten Ystävien levyillä.


title: Lau Nau

text: Lau Nau käyttää musiikissaan oman äänensä ja laajan soitinvalikoiman lisäksi esineiden tuottamia ääniä sekä kenttänauhoituksia. Hänen ensimmäinen kokopitkä levynsä "Kuutarha" (Locust, 2005) on saavuttanut laajaa kulttisuosiota varsinkin Yhdysvalloissa.


title: Lau Nau

text: Levytystensä ja konserttiensa lisäksi Laura Naukkarinen säveltää ja tuottaa musiikkia elokuviin, teatteri- ja tanssiesityksiin sekä ääni-installaatioihin. Lau Nau -konserttien lisäksi hän konsertoi usein mykkäelokuvia säestäen.


title: Lau Nau

text: Neljäs albumi "Hem. Någonstans" sisältää 12 instrumentaalikappaletta, jotka ovat alun perin ääniraita saaristoaiheiseen Lotta Petronellan ohjaamaan dokumenttielokuvaan "Home. Somewhere" (Fisher King Productions 2015). Se on tehty yhteistyössä jouhikonsoittaja Pekko Käpin kanssa.


title: Lau Nau

text: Viides Lau Nau -albumi "Poseidon" pirskottelee elektronisen kamariorkesterin sointia folkmusiikkiin. Levyllä soittavat Laura Naukkarisen lisäksi sellisti Helena Espvall, kosketinsoittaja Matti Bye, perkussionisti Samuli Kosminen, joka on myös levyn osatuottaja, jouhikonsoittaja Pekko Käppi sekä puhallinsoittaja Antti Tolvi. Poseidon on ehdokas vuoden 2018 Emma-gaalassa.


title: Harvester Rock

text: Harvester Rock on vuosittain Pielavedellä järjestettävä musiikkitapahtuma. Tapahtuma järjestettiin ensimmäisen kerran vuonna 2004 ja se on laajentunut vuosi vuodelta. Festivaali painottuu rock-musiikkiin ja sen eri genreihin. Tapahtuman järjestää Harvester Rock ry.


title: Pori Dance Company

text: Pori Dance Company on suomalainen nykytanssiryhmä. Ryhmän perusti vuonna 1989 tanssitaiteilija Liisa Nojosen ja se tunnettiin aluksi nimellä "Tanssiryhmä Liisa Nojonen". Uudella nimellään "Pori Dance Company" ryhmä on toiminut vuodesta 2001 lähtien. Vuodesta 2014 ryhmän toiminnanjohtajana on toiminut tanssitaiteilija Mikko Lampinen, joka toimii myös ryhmän taiteellisessa johdossa yhdessä tanssitaiteilija Riku Lehtopolun kanssa. Vuonna 2018 ryhmässä on viisi vakituista tanssijaa ja vuosittain ryhmässä työskentelee keskimäärin noin 40 eri taidealojen tekijää.


title: Pori Dance Company

text: Ryhmä toteuttaa vuosittain 3-4 kantaesitystä ja esiintyy niin kotimaassa kuin kansainvälisestikin. Ohjelmistossa on vuosien varrella ollut teoksia sekä kokeneilta taiteilijoilta kuten Tero Saarinen, Jorma Uotinen, Marjo Kuusela ja Alpo Aaltokoski kuin myös nuorilta nousevilta kyvyiltä. Ryhmä tekee yhteistyötä myös alan koulutusyksiköiden ja lukuisten muiden taiteenalojen edustajien kanssa. Porin lisäksi ryhmä esiintyy säännöllisesti myös muualla kotimaassa sekä kansainvälisesti.


title: Pori Dance Company

text: Ryhmän koreografeina on vieraillut joukko kotimaisia ja ulkomaisia taiteilijoita. Ryhmä on kiertänyt runsaasti ulkomailla, muun muassa Virossa, Hollannissa, Ranskassa, Saksassa, Ruotsissa, Yhdysvalloissa ja Etelä-Koreassa.


title: Pori Dance Company

text: Lokakuussa 2017 Pori Dance Companylle myönnettiin Suomi-palkinto.


title: Socorron ufotapaus

text: Socorron ufotapaus on tunnettu tapaus, jossa luotettavana pidetty henkilö näki tunnistamattoman lentävän esineen sekä kaksi humanoidia vuonna 1964.


title: Socorron ufotapaus

text: Poliisi Lonnie Zamora näki munan muotoisen, alumiininvärisen maahan laskeutuneen ufon Socorrossa, New Mexicossa, Yhdysvalloissa 24. huhtikuuta vuonna 1964. Kohteesta lähti hänen mukaansa jyrisevää ääntä, ja sen alapuolella näkyi laskeutuessa ja noustessa liekki, joka sulatti hiekan ja poltti kasvillisuutta. Zamora väitti nähneensä kaksi pientä valkeaa oliota maahan laskeutuneen esineen lähellä. USAn ilmavoimien Project Blue Bookin mukaan tapaus oli tunnistamaton ja Zamora luotettava.


title: Socorron ufotapaus

text: Zamora oli ajamassa 24. huhtikuuta 1964 kello 5:45 iltapäivällä ylinopeudella ajajaa, kun kuuli äänen, jota epäili läheisen dynamiittikopin räjähdykseksi. Zamora näki liekkikartion ja kuuli voimakasta jyrinää, joka ei muistuttanut suihkukoneen ääntä. Ääni kesti 10 sekuntia, ja muuttui loppua kohden matalataajuiseksi. Zamora ajoi sivutietä kohti valoa. 100–150 metrin päässä Zamora näki kuivuneen joenuomassa pystyssä olevan munan muotoisen kohteen, jonka lähellä oli kaksi pientä hahmoa, joilla näytti olevan valkoiset haalarit. Sileässä esineessä ei ollut näkyviä ovia tai ikkunoita. Zamora ajoi noin 30 metrin päähän kohteesta. Alumiininkirkkaan kohteen alla näkyi laskeutumisjalat. Kyljessä erottui punainen merkki.


title: Socorron ufotapaus

text: Kun Zamora tuli lähelle esinettä, alkoi kuulua hyvin kovaa jyrisevää ääntä ja esine alkoi nousta ilmaan. Zamora pelästyi ja juoksi poispäin maastoutuen. Ääni muuttui lyhyeksi korkeaksi vinkaisuksi ja hiljeni. Zamoran nostaessa kasvonsa hän näki esineen lentävän hyvin nopeasti ylittäen dynamiittikopin ja häipyen näkyvistä 10 kilometriä havaintopaikasta luonaaseen.


title: Socorron ufotapaus

text: Kohde jätti neljä neliömäistä jälkeä, ja luultavasti ohjaajien jälkiä. Pensaat paloivat ja hiekka lasittui. Zamora näytti järkyttyneeltä, kun paikalle saapui poliisikonstaapeli Chavez. Chavez tutki Zamoran auton, koska epäili Zamoran tehneen laskeutumisjäljet joillain välineillä. Näitä Chavez ei kuitenkaan löytänyt. 10 minuuttia laskeutumisen jälkeen poliisi Ted V. Jordan otti laskeutumisjäljistä kuvia.


title: Socorron ufotapaus

text: Jäljet muodostivat nelikulmion jonka lävistäjien kulmat olivat suorassa kulmassa toisiinsa nähden. Tästä voitiin päätellä matemaattinen teoreema, jonka avulla havaittiin että esineen paino oli saatu rakenteen avulla jakaantumaan tasaisesti neljän pisteen kesken. Maahan jääneet palamisjäljet olivat oletetun painopisteen kohdalla.


title: Socorron ufotapaus

text: J. Allen Hynek, joka tuohon aikaan toimi Blue Book -projektin tieteellisenä neuvonantajana, tutki tapausta tuoreeltaan. Hän etsi ristiriitaisuuksia ja yritti osoittaa Zamoran epäluotettavaksi onnistumatta. Hän vaikuttui arvonannosta jota Lonnie Zamora nautti työtovereidensa parissa. Tapaus on yksi Hynekin ufoluokituksen tyyppiesimerkeistä


title: Socorron ufotapaus

text: Socorron ufotapausta on selitetty muun muassa mutkikaalla teknisellä pilalla, pölypyörteellä, pallosalamalla, Zamoran petoksella, jolla haluttiin houkutella turisteja Socorroon, kuuhun laskeutuvaksi aiotun aluksen kokeella tai helikopterilla.


title: Kuutarha

text: Kuutarha on Lau Naun vuonna 2005 julkaisema albumi.


title: Semur-en-Auxois

text: Semur-en-Auxois on ranskalainen kaupunkikunta, joka sijaitsee Burgundin alueella olevassa Côte-d'Orin departementissa.


title: Semur-en-Auxois

text: Kaupunki sijaitsee Côte-d’Orin läntisessä osassa ja lähes Burgundin alueen keskustassa. Kaupunki on perustettu vaaleanpunaista graniittia olevalle tasanteelle ja kaupunki sijaitsee suurimmassa neljästä laaksomuodostelmasta, jotka muodostavat Auxois’n maantieteellisen alueen.


title: Semur-en-Auxois

text: Alue on ikivanha asuinpaikka, paikallisen tarinan mukaan Semurin perusti kreikkalainen puolijumala Herakles paluumatkallaan Espanjasta.


title: Semur-en-Auxois

text: Vuodelta 606 on ensimmäinen kirjallinen asiakirja kaupungista, kun Flavigny-sur-Ozerainin apottiluostari perustettiin ja tällöin Semurin nimi oli ”sene muro”, ja nämä vanhat muurit symboloivat hyvin kaupungin puolustuksellista luonnetta.


title: Semur-en-Auxois

text: Kaupunki kehittyi vuosisatojen myötä ja aina siihen vaiheeseen saakka, että Burgundin herttua Robert II antoi sille vapaakaupungin oikeudet. Kuitenkin kaupunki menetti kaikki laajennuksensa 1300-luvun puolivälissä kun käytiin satavuotisen sodan ensimmäisiä vaiheita. Samalla päätettiin vahvistaa kaupungin luonnollisia linnoitusrakenteita tornein varustetulla ympärysmuurilla ja huomattavan suurella vartiotornilla, joka on suorassa yhteydessä sekä kaupunkiin että linnaan.


title: Semur-en-Auxois

text: Aikakaudelle tyypillistä oli myös vilkas uskonnollinen elämä, jota harjoitettiin kahdessa seurakunnassa ja luostareissa, joiden kasvu ei aikakaudella keskeytynyt. Semur alueensa linnoituksena pysyi uskollisena Burgundin herttuoille ja jopa uhmasi kuninkaan valtaa 1400-luvulla, kun Satavuotinen sota oli entistä enemmän saanut sisällissodan piirteitä. Tästä asenteesta kaupunki sai maksaa kalliin hinnan, kun vuonna 1478 Ranskan kuninkaan Ludvig XI:n joukot valloittivat kaupungin.


title: Semur-en-Auxois

text: Vuonna 1589 Semur koki viimeisen piirityksensä. Tämä tapahtui Katolisen liigan sodan aikana. Tällöin marsalkka de Tavennes valloitti kaupungin. Kuningas Henrik IV antoi määräyksen purkaa linnoitusrakenteet käskykirjeellään vuonna 1602. Kaupunki menetti näin puolustuksellisen luonteensa ja siitä tuli Auxois’n voutikunnan pääkaupunki.


title: Lünen

text: Lünen on kaupunki Saksan Nordrhein-Westfalenissa. Se sijaitsee Unnan piirikunnassa, Ruhrin alueen itäisellä alueella. Kaupunkia halkoo Lippe-joki. Kaupungissa asuu noin 86 000 ihmistä ja pinta-alaltaan se on 59,39 neliökilometrin suuruinen. Lünen sai kaupunginoikeudet vuonna 1341. Sillä on ystävyystoimintaa Alankomaiden Zwollen, Englannin Salfordin, Puolan Kamień Pomorskin, Liettuan Panevėžysin ja Saksan Demminin kaupunkien kanssa.


title: Nummelan koulu

text: Nummelan koulu on Vihdissä Nummelan keskustassa sijaitseva peruskoulu. Koulun pihapiirissä on koulun nykyinen rakennus, sekä vanha ns. kivikoulu, jossa toimii muun muassa ruotsinkielinen Nummela Skola. Koulun rehtorina toimii Minna Öhman..


title: Es (yhtye)

text:
Es on suomalaisen Sami Sänpäkkilän vuoden 1993 tienoilla perustama sooloprojekti. Es:n musiikissa sekoittuu ambient, folk, sekä erilaiset eriskummalliset äänet. Belgialainen levymerkki K-RAA-K julkaisi projektin ensimmäisen levyn "Flick" vuonna 2000. Sänpäkkilä on esiintynyt erilaisilla
festivaaleilla ympäri Pohjois-Amerikkaa ja Eurooppaa.


title: Seututie 112

text: Seututie 112 kulkee Inkoon rautatieasemalta Lohjan Kirkniemeen. Valtatie 25 haarasta alkaen tie on nimetty Inkoontieksi ja Inkoon rajalta seututie 112 on Virkkalantie. Tie on varsin mutkainen eikä kuntokaan ole paras mahdollinen. Tien varrella sijaitsee myös ilotulitteita valmistavan ja maahantuovan yrityksen Tähtiraketti Oy:n toimitilat.


title: Seututie 112

text: Tien vanha linjaus on osittain säilynyt ajokuntoisena nykypäivään asti. Vanha tie alkaa Kastlähteentieltä kulkien uuden tien kupeessa. Salontien ja Virkkalantien risteys on jossain vaiheessa uusittu.


title: Ludwigsburg

text: Ludwigsburg on kaupunki Saksan Baden-Württembergin osavaltion keskiosassa. Se sijaitsee noin 12 kilometriä pohjoiseen Stuttgartin suurkaupungin sisäkaupungista, Neckar-joen varrella. Ludwigsburg on samannimisen piirikuntansa keskuskaupunki ja suurin kaupunki. Kaupungissa asuu noin 85 300 ihmistä ja se on pinta-alaltaan 43,33 neliökilometrin suuruinen. Asukastiheys kaupungissa on noin 1 969 as./km²


title: Ludwigsburg

text: Ludwigsburg sai alkunsa varhaisella 1700-luvulla, kun Württembergin herttua Eberhard Ludwig rakensi sinne Ludwigsburgin linnan, Saksan suurimman barokkipalatsin. Kaupunginoikeudet sille myönnettiin vuonna 1718. Tuolloin Ludwigsburgissa oli noin 800 asukasta.


title: Ritva Puotila

text: Ritva Puotila (s. 1935 Viipuri) on suomalainen tekstiilitaiteilija. Hänet tunnetaan ryijyistä ja matoista, joita hän tekee tyypillisimmin paperinarusta ja pellavasta. Puotilan uniikkiteokset ovat veistoksellisia, usein kolmiulotteisia. Matoissa on selkeä graafinen kuviointi, ja vaikutteita niin japanilaisuudesta kuin perinteisistä suomalaisista käsitöistä.


title: Ritva Puotila

text:
Puotila on lähtöisin Viipurista. Hän opiskeli Taideteollisessa korkeakoulussa vuosina 1954-1960.
Puotilan paperinarumattoja tuottaa Woodnotes-yritys, jonka Puotila perusti yhdessä poikansa Mikko Puotilan kanssa vuonna 1987. Hän on suunnitellut tuotteita myös Tampellalle ja ulkomaisille yrityksille, sekä tehnyt uniikkitöitä, etenkin ryijyjä. Hän teki yhteistyötä Suomen Käsityön Ystävien kanssa 2000-luvulle asti.


title: Ritva Puotila

text: Hän on saanut Suomi-palkinnon vuonna 1996, Kaj Franck -muotoilupalkinnon 2000 ja Pro Finlandia -mitalin 2003. Vuonna 2001 Puotila valittiin Vuoden tekstiilitaiteilijaksi.


title: Velbert

text: Velbert on kaupunki Saksan Nordrhein-Westfalenin osavaltiossa. Se sijaitsee Mettmannin piirikunnassa, noin 20 kilometriä koilliseen Düsseldorfin suurkaupungista. Kaupunki on jaettu kolmeen hallinnolliseen alueeseen, joihin kuuluvat Velbert-Mitte, Neviges ja Langenberg. Kaupungissa asuu noin 81 800 ihmistä ja se on pinta-alaltaan 74,9 neliökilometrin suuruinen.


title: Maaninkavaara

text: Maaninkavaara on alle sadan asukkaan kokoinen kylä Posion kunnan pohjoisosassa, noin 42 kilometriä kunnan keskustaajamasta pohjoiskoilliseen. Naapurikyliä ovat muun muassa Mourujärvi ja Paloperä. Maaninkavaaran halki kulkee valtatie 5.


title: Hannu Kähönen

text: Hannu Olavi Kähönen (s. 18. marraskuuta 1948 Karjalohja) on suomalainen teollinen muotoilija. Hän on Creadesign-yhtiöineen luonut käytännöllisiä ja ympäristöystävällisiä tuotteita. Suunnittelutöitä ovat toteuttaneet suomalaisyritykset kuten Abloy, Suunto, Martela ja Tulikivi


title: Hannu Kähönen

text: Kähönen on valmistunut 1975 Taideteollisesta korkeakoulusta. Hän on sittemmin toiminut siellä myös opettajana. Hän perusti muotoilutoimisto Creadesignin 1981.


title: Hannu Kähönen

text: Kähösen muotoilun lähtökohtiin kuuluu Design For All ja erilaisten ihmisten, teknologian ja ympäristön välisen vuorovaikutuksen optimointi. Kähönen korostaa ympäristövaikutuksia, jotka ovat seurausta materiaalivalintojen lisäksi esimerkiksi tuotteiden elinkaaren pituudesta.


title: Hannu Kähönen

text: Helsingin ensimmäinen matalalattiaraitiovaunu on Kähösen muotoilema.


title: Meriakvaario

text: Meriakvaario on akvaario, jonka vesi vastaa suolapitoisuudeltaan valtameriä, noin 3,4 prosenttia. Meriakvaarion vesi tehdään sekoittamalla puhtaaseen veteen erityistä akvaariosuolaa, jossa on natriumkloridin (NaCl) lisäksi akvaarion eliöille tarpeellisia hivenaineita. Veden suolapitoisuus tarkistetaan mittaamalla veden tiheys tai sähkönjohtavuus.


title: Meriakvaario

text: Useimmissa meriakvaarioissa pidetään trooppisia kaloja ja eläimiä, joten veden lämpötila pidetään 24 ja 28 °C välillä. Varsinaisia kasveja meriakvaarioissa ei yleensä elä, mutta levät tuottavat happea, sitovat ravinteita, antavat suojaa poikasille ja ravintoa kasvinsyöjille eli hoitavat samoja tehtäviä kuin kasvit makeavesiakvaariossa.


title: Meriakvaario

text: Vuonna 2002 maailmassa arvioitiin olevan noin 1,5-2 miljoonaa meriakvaarioharrastajaa. Meriakvaarioita varten myydään vuosittain noin 20-24 miljoonaa kalaa, jotka kuuluvat yli 1400 lajiin, sekä 11-12 miljoonaa palaa korallia, jotka kuuluvat 140 eri lajiin. Muiden selkärangattomien kuin korallien määrä on epävarma, noin 10 miljoonaa yksilöä noin 500 lajista. Yleisimpiä niistä ovat "Lysmata"- ja "Stenopus"-sukujen ravut sekä "Heteractis"-suvun merivuokot. Myydyimpiä kalalajeja ovat vuokkokala sekä viherneitokala.


title: Kaukalopallon SM-sarja

text: Kaukalopallon SM-sarja on Suomen kaukalopallon pääsarjataso, jota pelattiin nimellä Kaukalopalloliiga vuoteen 2013 asti. Lajin Suomen mestaruudesta on pelattu vuodesta 1975 alkaen, aluksi Jääpalloliiton ja vuodesta 1990 oman lajiliiton alaisena. Runkosarja on pelattu kolminkertaisena, 4 parasta joukkuetta on päässyt pudotuspeleihin, jossa välierät ja finaalit on pelattu paras viidestä ja pronssipeli kerrasta poikki -menetelmällä. Sarjaa on hallinnoinut Suomen Kaukalopallo- ja Ringetteliitto.


title: Kaukalopallon SM-sarja

text: Kaukalopallon kilpailupäällikkö, Janne Borgström ilmoitti 17. kesäkuuta 2016 Suomen Kaukalopallo- ja Ringetteliitto ry:n julkaisemassa tiedotteessa, että Kaukalopallon SM-sarjaa ei järjestettäisi kaudella 2016–17. Kaukalopallon lajiryhmä oli asettanut SM-sarjan toteutumiselle kuuden joukkueen vähimmäismäärän, joka ei toteutunut asetettuun määräaikaan mennessä. Takarajaan mennessä mukaan oli ilmoittautunut ainoastaan Epa-TT, Flexolahti ja RB-Oulu. Kovista kartoitusyrityksistä huolimatta uusia joukkueita ei kyetty hankkimaan mukaan SM-sarjaan, joten sarja päätettiin jättää järjestämättä ja ratkaista mestaruus avoimella turnauksella. Samoin menetellään myös vuonna 2018.


title: Ludwigsburgin linna

text: Ludwigsburgin linna on linna Ludwigsburgin kaupungissa, Saksan Baden-Württembergin osavaltiossa. Se on Saksan suurin barokkilinna ja yksi suurimmista barokkilinnoista koko Euroopassa. Linna rakennettiin Württembergin herttua Eberhard Ludwigin (hallitsi 1693–1733) toimeksiannosta vuosina 1704–1733. Linnan sisätiloissa on barokin lisäksi edustettuina rokokoon ja uusklassismin tyylisuunnat. Linnaa ympäröi suuri barokkipuutarha.


title: Eschweiler

text: Eschweiler on kaupunki Nordrhein-Westfalenin osavaltiossa, läntisessä Saksassa. Se sijaitsee Aachenin ja Kölnin kaupunkien välissä. Kaupungin läpi virtaa Indejoki. Kaupunki on pinta-alaltaan 76,56 neliökilometrin suuruinen, ja asukkaita siellä on noin 55 646. Asukastiheys kaupungissa on 727 as./km². Eschweiler on Aachenin piirikunnan keskuskaupunki. Kaupunki on jaettu 22 eri kaupunginosaan. Eschweilerissä on useita linnoja, golfkenttä ja keinotekoinen Blausteinseen järvi. Kaupungissa järjestetään myös karnevaali.


title: Eschweiler

text: Varhaisin maininta Eschweilerista ajoittuu vuodelle 828. Se mainittiin tuolloin frankkilaisen historioitsijan ja Kaarle Suuren avustajan Einhardin luomassa asiakirjassa. Vuoden 962 tienoilla Eschweilerin hallinta siirtyi Frankkien valtakunnalta Pyhälle saksalais-roomalaiselle keisarikunnalle.


title: Eschweiler

text: Ranskalaiset joukot tuhosivat Eschweilerin täysin vuonna 1678 ja kaupungin hallinta siirtyi ranskalaisille vuonna 1794. Osana Ranskaa se toimi kantoninsa pääkaupunkina vuodesta 1800 vuoteen 1815. Vuonna 1815 Eschweilerin ja Burtscheidin kantonit yhdistettiin preussilaiseen Aachenin piirikuntaan. Eschweilerille myönnettiin preussilaiset kaupunginoikeudet vuonna 1856.


title: Eschweiler

text: Vuonna 1932 kaupunkiin liitettiin Hastenrath ja Nothberg. Kaupunki kärsi merkittäviä vaurioita lukuisten muitten saksalaisten kaupunkien tavoin toisessa maailmansodassa. Vuonna 1972 Nordrhein-Westfalenin hallintouudistusten myötä Eschweilerin väkiluku nousi tuhansilla, kun kaupunkiin liitettiin Dürwiß, Kinzweiler, Laurenzberg, Lohn ja Weisweiler.


title: Eschweiler

text: Vuoden 2006 lopussa Eschweilerin asukasluku oli 55 646. Kaupungin asukkaista noin kahdeksan prosenttia on ulkomaalaisia. Suurin ulkomaalaisryhmä on turkkilaiset, joita on noin 20 prosenttia ulkomaalaisista. Turkkilaisten jälkeen suurimmat ulkomaalaisryhmät ovat bosniahertsegovinalaiset, marokkolaiset ja portugalilaiset. Kaupungin asukkaista noin 66 prosenttia on katolisia ja noin 13 prosenttia evankelisia.


title: Vampire: The Eternal Struggle

text: Vampire: The Eternal Struggle, alun perin julkaisu nimellä "Jyhad" ja lyhyesti "Vampire" tai "VTES", on White Wolf -yhtiön julkaisema monen pelaajan keräilykorttipeli. Pelin kehitti Richard Garfield ja sen julkaisi 1994 Wizards of the Coast -yhtiö. Wizards of the Coast julkaisi "Vampirea" vuoteen 1996 asti, jolloin julkaistu "Sabbat" lisäosa jäi viimeiseksi yhtiön julkaisemaksi laajennukseksi. Vuodesta 2000 alkaen peliä on julkaissut White Wolf. "Vampire" onkin yksi vanhimmista keräilykorttipeleistä.


title: Vampire: The Eternal Struggle

text: Peli sijoittuu World of Darkness -maailmaan, ottaen vaikutteita suurimmaksi osaksi -roolipelistä. Vaikka varsinainen World of Darkness -tarina loppui Gehennaan, "Vampiren" julkaiseminen jatkui.


title: Vampire: The Eternal Struggle

text: Korttien kokonaismäärä ottaa huomioon kortit sekä valmiissa pakoissa, että buustereissa. Numero sulkeissa sisältää buustereissa ilmestyvät kortit. Uusien korttien määrä sisältää kortit sekä valmiista pakoista, että buustereista. Yllä olevat tiedot ovat peräisin White Wolf -yhtiön www-sivuilta.


title: Favoriten linna

text: Favoriten linna () on barokin tyylisuuntaa edustava huvi- ja metsästyslinna Ludwigsburgin kaupungissa Saksan Baden-Württembergissä. Linna rakennettiin vuosina 1717–1723 Württembergin herttualle Eberhard Ludwigille hoviarkkitehti Donato Giuseppe Frisonin suunnitelmien pohjalta. Varhaisella 1800-luvulla linnan sisätilat muutettiin edustamaan uusklassismin tyylisuuntaa. Uusklassisesta suunnittelusta vastasi arkkitehti Nikolaus Friedrich von Thouret.


title: Neuvostoliiton 14. armeija

text: Neuvostoliiton 14. armeija oli puna-armeijan yhtymä toisessa maailmansodassa. Yhtymä oli perustettiin 16. syyskuuta 1939 nimellä Murmanskin ryhmä ja sen nimi vaihdettiin 14. armeijaksi 19. marraskuuta.


title: Neuvostoliiton 14. armeija

text: Armeijan ensisijainen tehtävä oli vallata Petsamo ja estää mahdolliset länsiliittouman maihinnousut Kuolan niemimaalle ja hyökkäykset Norjan alueilta. Taistelusuunnitelman mukaan armeijan käytössä olleista kolmesta divisioonasta kaksi hyökkäisi Kuolan niemimaalle (52.D ja 104.Vuor.D) ja niistä toinen tulisi jäämään Kuolan niemimaalle varmistustehtäviin (104. Vuor.D) ja 52. Jalkaväkidivisioona tulisi jatkamaan hyökkäystään. Kolmas 14. jalkaväkidivisioona tulisi jäämään reserviin (Murmanskin suojajoukko).


title: Neuvostoliiton 14. armeija

text: Se taisteli saksalaisia ja heidän kanssaan sotivia suomalaisia joukkoja vastaan jatkosodassa. Kesäkuussa 1941 ja varsinaisesti heinäkuussa alkaneen saksalaisten ja suomalaisten hyökkäysvaiheen aikana 14. armeijaa komensi kenraaliluutnantti Valerian Aleksandrovitś Frolov.


title: Neuvostoliiton 14. armeija

text: Samalla sotatoimialueella Lapissa ja Pohjoisella jäämerellä toimi kontra-amiraali A. Golovkon komentama laivasto.


title: Neuvostoliiton 7. armeija

text: 7. armeija oli puna-armeijan yhtymä, joka perustettiin 1939. 7. armeija keskitettiin talvisodan aikana Karjalankannakselle.


title: Neuvostoliiton 7. armeija

text: 7. armeija, jonka esikunta oli Agalatovassa, keskitettiin ennen talvisotaa Karjalankannakselle. XIX armeijakunta vasemmalle Suomenlahden rannalle ja L armeijakunta oikealle. Armeijan reservinä toimi X panssariarmeijakunta, 138. jalkaväkidivisioona, 49. jalkaväkidivisioona sekä vasta alueelle saapuva 150. jalkaväkidivisioona. Armeijan tukena oli lisäksi noin 300 lentokonetta.


title: Neuvostoliiton 7. armeija

text: 7. armeijan tehtävänä oli hyökätä Suomenlahden rannikon suunnassa ensimmäisenä tavoitteena todennäköisesti Suvanto ja lopullisena tavoitteena Helsinki.


title: Neuvostoliiton 7. armeija

text: Joulukuun 1939 aikana Neuvostoliiton pääsotaneuvosto totesi puna-armeijan kärsineen merkittäviä tappiota ja epäonnistuneen Suomen valtaamisessa lyhyessä ajassa kuten alkuperäinen suunnitelma edellytti. Pääsotaneuvosto arvioi tehdyiltä suunnitelmilta puuttuneen todellisuuspohjan ja totesi suomalaisten puolustuskykyä aliarvioidun merkittävästi. Tästä syystä pääsotaneuvosto päätti perustaa Suomea vastaan uuden johtoportaan Luoteisen Rintaman, jonka perustamisen yhteydessä puna-armeijan yhtymien komentajia vaihdettiin. Luoteis-Rintaman komentajaksi nimitettiin 1. luokan armeijankomentaja Semjon Timošenko.


title: Neuvostoliiton 7. armeija

text:
Samassa yhteydessä 7. armeija jaettiin kahteen armeijaan joukkojen suuren määrän vuoksi. Kevennetty 7. armeija jatkoi Länsi-Kannaksella uuden komentajansa (2. luokan armeijakomentaja) Kirill Meretskovin johtamana ja Itä-Kannakselle perustettiin uusi 7. armeijan oikea ryhmä, jonka komantajaksi tuli suomalaissyntyinen armeijakunnankomentaja Vladimir D. Grendahl (aik. Wladimir Gröndahl). Uuteen ryhmään liitettiin 49. ja 150. jalkaväkidivisioona. Myöhemmin 26. joulukuuta 1939 ryhmästä muodostettiin 13. armeija Pääsotaneuvoston antamalla käskyllä numero 0691.Jatkosodan alkaessa 7. armeija oli edelleen Karjalankannaksella. Heinäkuussa 1941 varsinaisesti alkaneen saksalaisten ja suomalaisten hyökkäysvaiheen aikana 7. armeijaa komensi kenraaliluutnantti Filipp Danilovitš Gorelenko. Gorolenko vapautettiin tehtävistään 24. syyskuuta 1941 ja siirrettiin puna-armeijan kaaderihallinnon käyttöön. Samana päivänä 7. armeija nimettiin uudelleen 7. erilliseksi armeijaksi (7 Er.A) ja siirrettiin samalla suoraan STAVKA:n alaisuuteen. Tämän uuden erillisen armeijan johtoon Stalin nimitti henkilökohtaisesti armeijakenraali Kirill Afanasjevitš Meretskovin 24. syyskuuta 1941 alkaen.
7. armeija lakkautettiin 1945.


title: Neuvostoliiton 23. armeija

text: 23. armeija oli Neuvostoliiton puna-armeijan sotatoimiyhtymä, joka perustettiin toukokuussa 1941 Leningradin sotilaspiirissä puolustamaan Leningradin aluetta vastuualueenaan Viipurin pohjois- ja koillispuoliset alueet. Armeijan oikealla puolella operoi 7. armeija.


title: Neuvostoliiton 23. armeija

text: Armeija siirtyi Leningradin sotilaspiiristä 24. kesäkuuta muodostetun Pohjoiseen rintaman alaisuuteen ja heinäkuun alussa armeijaan liitetty X mekanisoitu armeijakunta siirrettiin pois.


title: Neuvostoliiton 23. armeija

text: Suomalaisten aloitettu 31. heinäkuuta hyökkäyksensä Karjalankannaksella armeija ei kyennyt estämään hyökkääjän etenemistä, vaan elokuun loppuun mennessä Karjalankannaksen alue oli rajajoelle saakka suomalaisten hallussa. Taisteluiden aikana armeija kärsi mittavia tappioita ja sen vahvuus oli syyskuun alussa suomalaisten etenemisen pysähtyessä ainoastaan 80 000–90 000 miestä ja pääosa sen raskaasta kalustosta oli menetetty.


title: Neuvostoliiton 23. armeija

text: Puna-armeijaa uudelleen järjestettäessä 23. armeija siirrettiin 24. elokuuta vasta perustetun Leningradin rintaman alaisuuteen. Kesäkuuhun 1944 armeija puolusti Leningradin luoteispuolisia alueita. Armeijaan kuuluneet XCVII, XCVIII ja CXV kivääriarmeijakunnat sekä 17. linnoitusalue armeijajoukkojen tukemana osallistuivat Viipuriin suunnattuun hyökkäykseen 10. kesäkuuta – 15. heinäkuuta 1944. Operaatiossa armeija oli toisessa aallossa seuraten läpimurron tehnyttä 21. armeijaa sekä puhdistaen Vuoksen etelärannan. Armeijan joukot ylittivät joen Vuosalmen taistelussa. Hyökkäyksen pysähdyttyä ja Suomen kanssa tehdyn aselevon astuttua voimaan armeijan joukot asettuivat puolustukseen Karjalankannakselle.


title: Neuvostoliiton 23. armeija

text: Armeija lakkautettiin 1950-luvun lopulla, mutta XXX kaartinarmeijakunta divisioonineen säilyi.


title: Neuvostoliiton 23. armeija

text: Armeijan kokoonpano 22. kesäkuuta:


title: Weser

text: Weser on joki luoteisessa Saksassa. Joki muodostuu Hann. Mündenin kaupungin alueella kun joet Werra ja Fulda yhtyvät toisiinsa. Se virtaa läpi historiallisen hansakaupungin Bremenin ja 50 kilometrin päässä siitä se laskee Bremerhavenin kohdalla Pohjanmereen. Joella on pituutta 452 kilometrin verran. Thüringenistä alkunsa saavan Werrajoen kanssa joki on 744 kilometrin pituinen.


title: Salla Rinne

text: Salla Emilia Rinne (o.s. Käppi, s. 22. toukokuuta 1980 Järvenpää) on entinen suomalainen yleisurheilija, jonka päälaji oli seitsenottelu. Hän edusti Espoon Tapioita. Rinnettä valmensivat Eila Kelo (1996), Mika Järvinen 1997–2003, Markku Leppänen 2003–2007 ja vuodesta 2007 Tiia Hautala. Rinne voitti neljä ulkoratojen SM-mitalia ja seitsemän halli-SM-mitalia.


title: Salla Rinne

text: Hän meni naimisiin Kellokosken kirkossa 16.9.2006 Tomi Rinteen kanssa.


title: Salla Rinne

text: Rinne lopetti uransa vuonna 2009 varpaan rasitusmurtuman vuoksi.


title: Neuvostoliiton ja Saksan suhteet ennen toista maailmansotaa

text: Neuvostoliiton ja Saksan suhteet pohjautuivat ennen toista maailmansotaa Rapallon sopimukseen, jolla Venäjä ja Saksa järjestivät keskinäiset suhteensa ajauduttuaan ensimmäisen maailmansodan ja Venäjän intervention vuoksi heikkoon diplomaattiseen asemaan. Rapallon sopimus määritti Brest-Litovskin rauhan jälkeiset olosuhteet Neuvosto-Venäjän ja myöhemmin Neuvostoliiton sekä Saksan kesken. Rapallon sopimuksen pohjalta Krestinski ja Stresemann allekirjoittivat 24. huhtikuuta 1926 vielä Berliinin sopimuksenkin, mikä sisälsi Neuvostoliiton ja Saksan välisen hyökkäämättömyyssopimuksen.


text: Neuvosto-Venäjä ja Saksa aloittivat yhteistyön 1920-luvulla. Venäläisille yhteistyö on tapa tuoda teknologiaa länsimaasta ja Saksalle Venäjä oli markkina, jolle se pystyi ensimmäisen maailmansodan jälkeen myymään tuotteitaan, ml. teollisuuslaitosten rakentaminen. 1920-luvun lopulla Josif Stalinin ensimmäisessä viisivuotissuunnitelmassa vastaava toistui Yhdysvaltain kanssa, Yhdysvallat lainoitti Neuvostoliiton suurteollisuuden rakentamista ja yhdysvaltalaiset ja saksalaiset insinöörit johtivat laitosten rakentamista.


text: 1920-luvulla Reichswehr ja puna-armeija tekivät myös salaista yhteistyötä, koska osa yhteistyöstä oli Saksalta kiellettyä Versailles’n rauhansopimuksen perusteella. Vastaavaa yhteistyötä Saksa teki ulkomaille siirrettyjen sotateollisuustehtaiden kautta Hollannissa (Fokker), Ruotsissa (Saabin edeltäjät) ja Suomessa (Ilmavoimien lentokonetehdas ja myöhemmin sukellusvenekehitys Turussa). Saksa kehitteli kutistettuja maavoimiaan ja kiellettyjä ilmavoimiaan. Reichswehr harjoitteli Neuvostoliitossa tavalla, mitä se ei Versailles’n rauhansopimuksen vuoksi voinut tehdä omalla alueellaan. Tämä harjoitustyö loi pohjaa uudenaikaiselle panssarisodalle.


text: 15. maaliskuuta 1922 saksalainen Junkers ja neuvosto-Venäjä sopivat siitä, että Junkersin asiantuntemukselle neuvosto-Venäjän rahoituksella perustetaan lentokonetehdas Venäjälle. Jo tätä ennen venäläiset olivat ostaneet lentokoneita suoraan Saksasta.


text: Vuonna 1922 lähetettiin saksalaisia sotilaita harjoittelemaan neuvosto-Venäjälle, joka koki hyötyvänsä saksalaisten harjoitusmenetelmien seuraamisesta. Noin vuoteen 1929 mennessä oli Kazaniin valmistunut harjoitusalue rajatulle määrälle saksalaisia panssarijoukkoja. Jotkut saksalaiset upseerit osallistuivat myös neuvostoliittolaisiin sotaharjoituksiin. Koulusta valmistui noin 30 saksalaista panssariupseeria. Neuvostoliittolaisista oppilaista kuuluisin lienee marsalkaksi ylennyt Semjon Krivošein ja saksalaisista panssarikenraalit Heinz Guderian sekä Erich Hoepner.


text: Vuonna 1923 perustettiin "Sondergruppe Moskau", Moskovan ryhmä, jota kutsuttiin myös "Zentrale Moskauksi", Moskovan keskukseksi. Ryhmä kuului Saksan erikoisryhmä R:ään. Päällikkönä oli Saksan aikaisempien ilmavoimien esikuntapäällikkö Herman von der Lieth-Thomsen ja apulaispäällikkönä Ritter von Niedermayer. Lieth-Thomsenin adjutantti, kapteeni Ratt, vastasi ilmailuasioista. Ensimmäinen saksalainen ilmailuryhmä saapui Neuvostoliittoon 1924. Siihen kuuluivat M. Fiebig, K. Lite, G. Johanenson, R. Hasenor ja J. Schröder. Fiebigistä tuli myöhemmin Luftwaffen kenraali. Myöhemmin myös muita saksalaisia ilmailuasiantuntijoita liittyi heihin. Aluksi saksalaiset toimivat neuvonantajina puna-armeijan ilmavoimien päähallinnon ja ilmavoimien akatemian palveluksessa, minkä jälkeen he siirtyivät Saksan Neuvostoliiton alueella toimivien ilmailukoulun henkilökunnaksi. Neuvostoliitto oli varannut saksalaisten lentotoimintaa varten lentokentän Lipetskistä. Koulun johtajaksi tuli majuri Walter Schtaar, joka oli ensimmäisessä maailmansodassa komentanut lento-osastoa länsirintamalla. Hän johti koulua viisi vuotta. Lipetskin lentokentälle saksalaiset rakensivat tarvittavat lentokonehallit sekä hallinto- ja asuintilat johdossaan saksalainen ensimmäisen maailmansodan lentäjä-ässä E. Borian. Lisäksi alueelle rakennettiin oma puhelinkeskus. Koulun perustaminen maksoi Reichswehrille noin 2 000 000 ruplaa. Kesäkuussa 1925 viisikymmentä laatikkoihin osina pakattua Fokker D.XIII -hävittäjää laivattiin Stettinistä höyrylaiva Hugo Stinnes IV:llä Leningradiin. Samalla lähtivät myös lento-opettajat ja lentokadetit Neuvostoliittoon. Salaisena pidettävä kuljetus oli muodollisesti neuvostoliittolais-saksalaisen yhteisyritys Metachimin kauppa. Henkilökunta kuljetettiin turisteina tai yksityisten yritysten palveluksessa olevana henkilökuntana asiakirjojen mukaan. Lipetskissä saksalaiset käyttivät univormujensa sijasta siviilivaatteita tai neuvostoliittolaisia univormuja ilman arvomerkkejä.


text: Lentotoiminta aloitettiin Fokker D.XIII -hävittäjillä. Myöhemmin lentokoululle toimitettiin Albatros-harjoituskoneita.


text: Varsinainen lentokoulutus alkoi 15. heinäkuuta 1925. Koulutukseen sisältyi intensiivistä lentotoimintaa neljän viikon ajan kuuden lentokadetin ryhmissä. Ensimmäiset lentokadetit olivat muuntokoulutettavia lentäjiä. Myöhemmin koulutettiin myös aidosti uusia lentäjiä. Koulun suorittamisen jälkeen oppilaat palkattiin Reichswehriin ilman merkintöjä siitä, että olisivat saaneet lentokoulutusta.


text: Saksalaisten esimerkistä myös neuvostoliittolaiset kokeilivat Fokker D.XIII:ia. Lentokoulun ensimmäisen toimintavuoden jälkeen sitä päätettiin laajentaa koskemaan myös tiedustelulentotoimintaa ja ilmakuvausta keväällä 1926, kun Neuvostoliiton ilmavoimien komentaja ja Saksan ilmavoimien salaisesta kehittämisestä vastaavat Reichswehrin henkilöt tapasivat. Ehdotuksen teki Reichswehrin ilmailuosaston päällikkö yliluutnantti Wilberg, mitä kannatti muun muassa sotilaskomissaari R. A. Muklevitš ideologisista syistä.


text: Tiedustelulentotoiminnan koulutus aloitettiin kahdeksalla Heinkel HD 17 -lentokoneella kesällä 1926.


text: Saksassa lentäjien alustava koulutus tapahtui muodollisesti Saksan siviili-ilmailukoulu, Deutsche Verkehrsflieger-Schulen, alaisena. Koulutusta annettiin myös urheilulentoseuroissa. Aluksi koulutusta annettiin vain keveillä pienlentokoneilla ja Junkersin matkustajalentokoneilla. Saksan siviili-ilmailukoulun perustamista ohjasi Reichswehrin tarkastusosasto 1, ilmailutarkastus. Ilmailukoulu aloitettiin 1923, kun teollisuusmies H. Stinnes osti viisikymmentä yksipaikkaista Fokker D.XIII -hävittäjää Alankomaista. 1923–1925 myös muutamia Fokker D.VII:ia ja Fokker D.XI:ia hankittiin samalla tavalla. Tilaus suoritettiin Argentiinan ilmavoimien nimissä.


text: Saksa ja Neuvosto-Venäjä kehittelivät taistelukaasujen ja niiden käyttämiseksi tarvittavien ammusten valmistusta neuvosto-Venäjän alueella. Samaraan perustettiin tehtaita valmistamaan Saksalta kiellettyjä sotatarvikkeita.


text: Yhteistyö Saksan kanssa päättyi, kun se ei enää ollut poliittisista syistä mahdollista Saksan korostaessa ideologista eroaan Neuvostoliittoon kansallissosialistisen puolueen:n tultua valtaan vuonna 1933.


text: Molotov–Ribbentrop-sopimuksen liennytyskausi Saksan ja Neuvostoliiton välillä 1939–1940 johti muun muassa siihen, että Saksa esitteli avoimuuden eleenä Junkers 88 -syöksypommittajansa ja Neuvostoliitossa tämä johti määräykseen muuttaa korkealla lentävä Petljakov Pe-2 -hävittäjä syöksypommittajaksi, mikä oli selkeä virhe. Tämä kuitenkin kehitti Pe-2:n pommikoneeksi, joka oli toisen maailmansodan käytetyimpiä.


text: Espanjan sisällissota, jossa Saksa ja Italia tukivat kansallismielisiä tasavaltalaisia vastaan ja missä Neuvostoliitto ei jättäytynyt passiiviseksi Ison-Britannian ja Ranskan tapaan puuttumattomuuskomitean hengessä, vaan osallistui aktiivisesti tasavaltalaisten aseistamiseen ja myös taisteluihin, kiristi Neuvostoliiton suhteita Saksaan. Saksa pyrki diplomatiassaan pitämään Neuvostoliiton länsivaltojen aikaisemman periaatteen mukaisesti syrjässä Länsi- ja Keski-Euroopan politiikasta, jolle erityisesti Ranska pyrki rakentamaan entente cordialen hengessä vastapainoa Ison-Britannian kanssa Tšekkoslovakian sekä reunavaltioiden – Puola, Viro, Latvia ja Liettua – avulla.


text: Kansanrintamapolitiikan hengessä myös Neuvostoliitto pyrki aikaansaamaan 1930-luvun puolessa välissä Ranskan ja sille myötämielisten Tšekkoslovakian ja Puolan kanssa aikaan Saksan pyrkimyksiä patoavaa rintamaa muun muassa myöntämällä Tšekkoslovakialle turvallisuustakuun 1935. Reunavaltiopolitiikalta katosi perusta, kun sen voimakkain reunavaltio, Puola, solmi Saksan kanssa hyökkäämättömyyssopimuksen 1935.


text: Kriittiseksi Neuvostoliiton kannalta Saksan mahti kävi, kun Saksa ryhtyi järjestelemään Keski-Euroopassa rajoja uudelleen. Liitettyään Itävallan Anschlussilla 1938 maakunniksi itseensä Saksa alkoi vaatia lisäksi sudeettialueita Tšekkoslovakialta. Ison-Britannian pääministeri Neville Chamberlain ei ollut valmis tukemaan Tšekkoslovakiaa tehokkaasti Saksan sotilaallista uhkaa vastaan, minkä vuoksi Ranskakaan ei kyennyt panemaan tehokkaasti vastaan, vaan joutui suostumaan sudeettimaan luovutukseen Saksalle 1939, minkä seurauksena Tšekistä tuli lopulta Böömin ja Määrin protektoraatti ja Slovakia sai itsenäisyyden joutuakseen taloudellisesti kiinteäksi osaksi Saksan sotataloutta sekä ulkopolitiikkaa. Iso-Britannia, Ranska ja Saksa pitivät Neuvostoliiton syrjässä neuvotteluista, vaikka se oli 1935 ollut takaamassa Tšekkoslovakia turvallisuutta Saksan varalta. Neuvostoliitto ryhtyi 1939 valmistautumaan toiseen maailmansotaan.


text: Koska Iso-Britannia ja Ranska eivät Neuvostoliiton näkökulmasta käyneet tehokkaasti sotilasneuvotteluja Neuvostoliiton kanssa 1939, hankki Neuvostoliitto lisäaikaa varustautumiseen Saksan vastaisen sodan varalle liittoutumalla Saksan kanssa 23. elokuuta 1939, mikä mahdollisti Saksalle hyökkäyksen Puolaan 1. syyskuuta 1939 ilman Neuvostoliiton väliintulon vaaraa.


text: Neuvostoliitolle sopimus Saksan kanssa mahdollisti Viron, Latvian ja Liettuan yhdistämisen Neuvostoliittoon mahdolliseksi Saksan hyökkäyksen vastaanottoalueeksi, omalta ydinalueelta eteen työnnetyksi rintamaksi. Neuvostoliitto sai myös kolmasosan Puolan valtioalueesta.


text: Ennen Saksan ja Neuvostoliiton yhteistyön lujittumista, länsivallat menettivät luotettavuutensa, solmimalla Münchenin sopimuksen, jonka Neuvostoliitto arveli olevan pyrkimys saada Saksa ja Neuvostoliitto vastakkain. Adolf Hitler käytti tilannetta taitavasti hyväkseen, solmimalla sopimuksen Stalinin kanssa, mikä mahdollisti Saksan voiton lännessä.


text: Neuvostoliiton ja Saksan suhteet heikkenivät, kun vuoden 1940 lopulla Saksa osoittautui haluttomaksi tukemaan Neuvostoliiton pyrkimyksiä Itä-Euroopassa. Marraskuussa 1940 valtakunnankansleri Adolf Hitler ei myöntänyt ulkoasiainkansankomissaari Vjatšeslav Molotovin vierailun aikana lupaa Neuvostoliitolle käydä toista sotaa Suomen kanssa ja ottaa elokuun 1939 etupiirijaon hengessä myös Suomea haltuunsa.


text: Keväällä 1941 Saksa ja Neuvostoliitto joutuivat vastakkain Jugoslavian kysymyksen vuoksi. Ranskan antauduttua 1940 Jugoslavia haki tukea Neuvostoliitosta solmimalla sen kanssa diplomaattisuhteet. Vaikka Jugoslavia Saksan painostuksen alla liittyi kolmen vallan sopimukseen 25. maaliskuuta, hyökkäsi Saksa 6. huhtikuuta 1941 Jugoslaviaan tukeakseen kreikkalaisten vastarinnan pysäyttämää Italian armeijaa. Käytännössä Neuvostoliitto ei pystynyt auttamaan Jugoslaviaa lyhyen sodan aikana.


text: Aamuyöllä 22. kesäkuuta 1941 Saksa hyökkäsi tuhansia kilometrejä leveällä rintamalla Neuvostoliittoon.


text: Saksan antauduttua liittoutuneille toukokuussa 1945 Saksa lakkasi olemasta itsenäisenä valtiona ja se jaettiin miehitysvyöhykkeisiin. Vuodesta 1949 jälleenyhdistymiseen asti Saksa oli jaettuna Saksan liittotasavaltaan ja Saksan demokraattiseen tasavaltaan.


title: Syrakusan taistelu (413 eaa.)

text: Syrakusan taistelu 413 eaa. käytiin peloponnesolaissodassa Syrakusan ja Ateenan välillä osana ateenalaisten Sisilian sotaretkeä. Syrakusa murskasi Ateenan laivaston ja sotajoukon spartalaisen sotapäällikkö Gylippoksen johdolla. Gylippoksen johdolla syrakusalaiset joukot valtasivat Plemmyrionin sataman ja sen attikalaiset (Ateenan kannattajan) varastot. Huollon vaarannuttua Ateenan laivasto rappeutui nopeasti. Syrakusalaiset käyttivät myös sataman puolustuksessa suurempia ja raskaampia laivojaan ateenalaisia ketteriä, mutta heikompia laivoja vastaan. Taisteluita Syrakusassa kesti vielä kaikkiaan yhdeksisen vuotta, mutta sota päättyi lopulta syrakusalaisten voittoon.


title: Neuvostoliiton ja Japanin suhteet ennen toista maailmansotaa

text: Neuvostoliiton ja Japanin suhteet pohjautuivat ennen toista maailmansotaa Venäjän keisarikunnan ja Japanin keisarikunnan samoin kuin myös muiden maiden kilpailulle Kaakkois-Aasiassa lähinnä Kiinan alueista. Japani liittoutui 1902 Britannian kanssa, mikä mahdollisti sille liittymisen ensimmäiseen maailmansotaan Saksan toimilupa-alueiden saamiseksi Versailles'n rauhan 156. artiklan perusteella, vaikka myös Kiina oli ollut ympärysvaltojen puolella ensimmäisessä maailmansodassa ja siellä oli ollut odotuksia Saksan toimilupa-alueen palaamisesta Kiinan suoraan hallintaan. Japanin politiikka heijasti periaatteessa Britannian pyrkimyksiä padota Venäjän vaikutusvallan kasvua Aasiassa, minkä vuoksi se pääsi hyötymään niin Kiinan kuin Koreankin alueista.


text: Japani osallistui monien ympärysvaltojen tapaan Venäjän interventioon vahvan asemansa takaamiseksi Kiinassa. Japani laski joukkoja maihin Vladivostokissa.


text: Maiden välit normalisoituivat jossain määrin, kun Japani veti joukkonsa pois Neuvosto-Venäjältä. Kuitenkin 1938 ja 1939 Neuvostoliitto ja Japani joutuvat kahteen aseelliseen yhteenottoon keskenään, joissa Neuvostoliitto onnistui torjumaan Japanin hyökkäykset.


text: Neuvostoliitto torjui 1938 Japanin rajoitetun hyökkäyksen kahdelle kukkulalle sekä 1939 laajahkon hyökkäyksen Mongoliaa vastaan, jonka turvallisuuden Neuvostoliitto oli ryhtynyt takaamaan.


title: Seututie 305

text: Seututie 305 kulkee Hauholla Kanta-Hämeessä. Se palvelee pieniä kyliä matkan varrella. Tien pituus on noin 16 km.


title: Seututie 305

text:
Kun valtatie 3:n uusi osuus Hämeenlinnasta Tampereelle valmistui 1960-luvulla, vanha osuus Hämeenlinnasta Pälkäneelle numeroitiin seututie 305:ksi ja korjattiin perusteellisesti.
Vuonna 1990 tämä tie muutettiin kantatieksi 57 ja maantienumero 305 siirtyi Hämeenlinnan ja Hauhon väliselle tielle. Ennen numeromuutosta seututie 305 on ollut yhdystie 3054.


title: Jason Biggs

text: Jason Matthew Biggs (s. 12. toukokuuta 1978 New Jersey, Yhdysvallat) on yhdysvaltalainen näyttelijä. Hänet tunnetaan muun muassa rooleistaan Jim Levensteinina "American Pie" -komediaelokuvissa ja Larry Bloomina "Orange Is the New Black" -televisiosarjassa.


title: Jason Biggs

text: Biggsillä on italialaisia sukujuuria ja hän on katolinen. Hän syntyi New Jerseyn Pompton Plainsissä sairaanhoitaja Angelan ja laivayhtiön johtaja Gary Biggsin pojaksi. Hän kasvoi Hasbrouck Heightsissä ja suoritti high schoolinsa siellä.


title: Jason Biggs

text: Biggs aloitti näyttelemisen viisivuotiaana. Ensimmäinen televisiorooli oli Foxin "Drexell’s Class" -sarjassa. Nuori näyttelijä sai Emmy-ehdokkuuden roolistaan sarjassa "As the World Turns". Hän opiskeli New Yorkin yliopistossa vuosina 1996–1997, mutta palasi sen jälkeen näyttelijän uralle ja esiintyi vuonna 1999 menestyselokuvassa "American Pie".


title: Jason Biggs

text: Biggs on esiintynyt "American Pie" -elokuvan jatko-osissa "American Pie 2" (2001), "" (2003) ja "" (2012) . Biggsillä on ollut osia myös "American Pien" ulkopuolella, muiden muassa elokuvissa "Luuseri" (2000), "Piru naiseksi" (2001), "Sinua parempaa" (2003) ja "Eight Below" (2006). Hän on myös ääninäytellyt Leonardoa vuoden 2012 "Teini-ikäiset mutanttininjakilpikonnat" -animaatiosarjassa.


title: Eino Guttorm

text: Eino Guttorm (24. helmikuuta 1941 Utsjoki – 11. toukokuuta 2005 Utsjoki) oli suomalainen kirjailija ja kirvesmies.


title: Eino Guttorm

text: Guttormin teoksiin vaikutti voimakkaasti hänen kotiseutunsa Lappi. Hän kirjoitti sekä saamen että suomen kielellä. Hänelle myönnettiin vuonna 1999 Saamelaisneuvoston kirjallisuuspalkinto.


title: Eino Guttorm

text: Guttormin tuotantoon kuuluvat muun muassa romaani "Tunturimorsian" (1989) ja runoteos "Duoddara šuvva" (1985). Hän kirjoitti 1980-luvulla näytelmiä utsjokelaiselle Rávgos-teatterille. Hänen saamelaiskirjallisuuttaan on myös käännetty.


title: Eino Guttorm

text: Guttorm sai kesäkuussa 2003 syytteen lapsen seksuaalisesta hyväksikäytöstä. Käräjäoikeuden langettama puolentoista vuoden ehdoton vankeusrangaistus muuttui hovioikeudessa vuodeksi ja kahdeksi kuukaudeksi. Guttorm löydettiin kuolleena kotoaan toukokuussa 2005.


title: 60 Minute Man

text: 60 Minute Man on suomalaisen arkkitehti- ja taiteilijaparin Casagrande & Rintalan arkkitehtoninen installaatio Venetsian arkkitehtuuribiennaaliin vuonna 2000. Teoksessa Casagrande & Rintala istuttivat tammimetsän hylättyyn proomuun, jonka hinasivat Venetsiaan ja avasivat julkiseksi puistoksi. Puut istutettiin Venetsian kaupungin 60 minuutin aikana tuottaman biologisesti puhdistetun ja kompostoidun viemärijätteen päälle.


title: 60 Minute Man

text: "Tämä puisto on istutettu ihmisjätteelle, jonka on tuottanut Venetsian kaupunki kuudenkymmenen minuutin aikana."


title: 60 Minute Man

text: The New York Timesin arkkitehtuurikriitikko Herbert Muschamp nosti 60 Minute Man -teoksen henkilökohtaiseksi suosikikseen biennaalissa ja työ edusti Suomea New Trends of Architecture in Europe and Japan 2001 näyttelyissä Tokiossa, Portossa ja Rotterdamissa.


title: 60 Minute Man

text: Vuonna 2005 Whitney Museum of American Art toteutti ulkoasultaan Casagrande & Rintalan "60 Minute Manin" kanssa lähes samanlaiseen teoksen "Floating Island", joka perustui pohjautuvan maataiteilija Robert Smithsonin luonnoksiin vuodenlta 1970. Robert Smithson kuoli lentokone onnettomuudessa vuonna 1973. Teoksessa puita kasvavaa proomua hinattiin Manhattanin saaren ympäri.


title: Bourg-en-Bresse

text: Bourg-en-Bresse on ranskalainen kaupunkikunta, joka on Ainin departementin hallintokaupunki. Ainin departementti on osa Rhône-Alpesin aluetta.